
Hogyan indította meg Servet az unítárízmust!? 


Joggal lehet állitani, hogy az unitárizmus, ha úgy tekintjük 
azt, mint a többi protestáns mozgalmaktól többé-kevésbbé elkü- 
lőnitett avagy épen külön álló mozgalmat, 1931—32-ben törté- 
nelmének négyszáz évét töltötte be. Mert 1531. és 32. évben 
történt, hogy Servet Mihály nyilvánosságra adta azt a két kis 
könyvét, melyekre, mint forrásra, vezethető vissza az antitrinitá- 
rius gondolatoknak az a folyama, mely megkezdődött, elindult a 
reformácio századának első negyedében és folyt, haladt tovább 
Lengyelországban és Erdélyben, mig — a történelemben soha meg 
nem szakadva, de idők folyamán nagyon is módosítva — a modern 
unitárizmusban végződött. Servetnek itt két első munkájáról van 
szó, melyek közül a ,De Trinitatis Erroribus" 1531-ben s az 
ezt követő , Dialogi de trinitatis" 1532-ben jelent meg. El kell 
ismernünk, hogy épen ezen időtájt, sőt talán valamivel még ko- 
rábban, a reformácio anabaptista ágának egyes gondolkozói is 
intéztek támadást a szentháromság tana ellen; mint pl. Cellarius, 
vagy Borrhaus Márton, Capito János s hogy többet ne is emlit- 
sünk, Denk János. Ezeknek kritikái azonban inkább alkalmiak, 
egyes esetekből kifolyóak voltak; az ők irataikat nem olvasták 
szélesebb körben, avagy ha olvasták is, mélyebb és  mara- 
dandóbb hatást nem gyakoroltak. A Servet munkái azonban a 
szentháromság tanának elfogadott alakja ellen beható, mélyen 
szántó és maradandó kritikát tartalmazván, abban az időben fe- 
lette nagy figyelmet keltettek, erős ellenállásra találtak és soka- 
kat oly irányú gondolkozásra ösztönöztek, amely azóta soha se 
szünt meg. 

Szóljunk néhány szót magáról az íróról. Servet valódi ne- 
vén Reves Mihály 1511-ben született Spanyolországban s tizen- 
két, vagy tizennégy éves koráig Villanueva nevű kis községben 

élt, Saragossától mintegy 60 mértföldnyire északkeletre. E kis 
helyen még ma is látható az apai ház s a szomszédos templom- 
ban az az oltárrészlet, melyet a Servet-család emeltetett. Buzgó, 
áhítatos katholikusnak nevelték s azt állítják, hogy kezdetben / 
a papi pályára szándékozott lépni, E szándékától azonban eltért 
s a jogi pályára lépve, a toulousi egyetemre ment, A reformácio 
első napjaiban, mikor a teológia volt a legnépszerübb érdeklődés 
tárgya, Toulousban ismerkedett meg először a bibliával. A bibliá- 
val való megismerkedése forradalmi tapasztalatokhoz vezette. 
Minden vallás, amelyre addig tanitották, száraz teológiai dogma 
volt, melynek központjában a szentháromság és Krisztus isten- . 
sége állott és pedig úgy, amint azt a szkolasztikusok érthetetlen 
kifejezései előtárták és védelmezték. E dogmák sok nehéz kér- 
dést támasztottak, végtelen szőrszálhasogató vitatkozásokhoz ve- 
zettek, de azontul abszolute semmiféle eredményt felmutatni nem 
tudtak. A teológusok tréfának vették s érveket sorakoztattak fel 
ellenük és azt állították, hogy azokat kizárólag az egyház tekin- 
télyében vetett hit alapján lehet és kell elfogadni. A keresztény 
vallás elfogadását illetőleg pedig a zsidók és mórok elé legyőz- 
hetetlen akadályokat állitottak. 

Servet az újtestamentumi őskereszténységben teljesen más 
vallást talált; oly vallást, melynek központjában egy történelmi sze- 
mély, egy szerető emberi lény, Jézus Krisztus áll. Azok, akik 
elismerik, hogy Jézus Istennek fia, hisznek őbenne, követik az 
ő tanításait és példáit, bizonyosak lehetnek az öröküdvösségről. 
Ebben állt Servet lelket átható felfedezése s élete feladatául tűzte 
ki azt, hogy ezt a világgal megismertesse. E megismertetésre neki 
a katholikus egyház nem nyujtott semmi reményt; de a protes-. 
táns egyház még nem érvén meg tantételeinek rendezésére, úgy 
gondolta, hogy hátha a protestáns egyház áttéríthető lenne a 
szentháromság szkolásztikus tantétele helyett erre az egyszerű 
nézetre. Servet azonban nagyot csalódott, amidőn a felsőrajnai 
városokban a reformáció vezetőit eszméinek megnyerni akarta, 
E csalódás miatt könyvei kiadása által szélesebb körhöz akart 
fordulni. Még csak 20 éves volt s az ifjúság önbizalmával biz- 
tosra vette, hogy az emberek, ha csak elolvassák az ő argumen- 
tumait, azonnal új meggyőződésre jutnak, 

Is írásának nem az volt a célja, hogy a szentháromság tanát meg- 
tagadja, hanem egyszerűen az, hogy felhívja a figyelmet azokra 
a tévedésekre, amelyek annak elfogadott alakjában nyilatkoztak 
meg és hogy adjon azoknak egyszerűbb, a szentírásnak megfe- 
ilelőbb, észszerübb és a kegyességre inkább segítő kifejezési ala- 
kot. Módszere teljesen egy biblia tudós módszere volt; a bibliát 
jól ismerte kezdetétől a végéig s ami fő, azt teljesen tiszta ala- 
pokon értelmezte, magyarázta és minden lépésénél a kifogás alá 
nem eső bibliai szöveg tekintélyére hivatkozott. Ilyeneket egész 
bőséggel idézett. Mint másodrendű tekintélyekre s mint tanukra, 
gyakran hivatkozott az anti-nicea-i egyházi atyák irataira is, 

Első kis könyvében az elfogadott tantétel ellen legfőbb ki- 
fogása az volt, hogy emez abstract kifejezések ,a szentháromság, 
5 személyek, személyiség, lényeg, állomány" a bibliában egyáltalán 
nem találhatók, nem fordulnak elő; azokat a filozofusok s az 
egyházzal szemben , szélhámoskodók" találták ki, S ezek a fel- 
találások megzavarják az emberek gondolatait, helytelen fogalmat 
adnak nekik Istenről és visszataszítóvá teszik előttük a keresz- 
tény vallást. Servet részletesen és alaposan megkritizálta a szent- 
háromság tanát s gunyosan mutatta ki annak abszurditását, sőt 
korának szokása szerint, sulyos és sértő jelzők használatával tette 
nevetségessé, Ugyanakkor kifejtette a szentháromság tanáról 
szóló nézetét úgy, amint azt véleménye szerint, a biblia tanítja. 
Jézus — ugymond — egy bizonyos értelemben valóban Isten s 
mint ilyen valóban megérdemli, hogy őt imádjuk. Nem mintha ő 
egy és ugyanaz volna a legfőbb lénnyel, hanem mint Istennek 
felkentje, aki isteni szellemmel van felruházva. A szent lélek pe- 
dig épenségge! nem egy különálló személy, hanem az az ember- 
ben munkálkodó. ereje. Röviden szólva, Isten három különböző 
alakban jelenti ki magát az embernek u. m. atya, fiú és szent- 
lélek. 

Servet első könyvének tanítása és modora, hogy erről tovább 
ne is beszéljünk, egészen ellenkező eredményre vezetett, mint ami 
az írónak szándéka volt. Mig egyes reformerek, akik olvasták, 
őszintén megvallották egyfelől, hogy a könyv sok jó részletet tar- 
talmaz, addig másfelől megrettentek annak radikális állításaitól és 
túlőszinte, nyers modorától. S mindezt oly széles körben és Ser- 
vetet oly élesen vádlólag hírdették, hogy Servetnek attól kellett 

tartania, hogy még protestáns területeken is mint eretneket el- 
ítélik, Ezért elhatározta, hogy kiad egy második könyvet, melyben 
helyrehozza az elsőnek nyersességeit és tévedéseit, Ez a ,Dia- 
logus" című munkája volt. Modora e munkában már finomabb s. 
kifejezései szokásosabb formában vannak öltöztetve, de főbb állí- 
tásaihoz, tételeihez szorosan ragaszkodik, azokat továbbra is vé-" 
delmezi, a következtetésekből semmit vissza nem von "s így a 
nyilvános jóakaratot semmikép se tudta a maga részére meg- 
nyerni, Célját tehát nem érte el; úgy látszott, hogy élete veszély- 
ben forog s nagy gyorsasággal elmenekült az országból. 

Minthogy Servet tanítása, amint az az Athanasius-féle cre- 
doból kitetszik, nemcsak, hogy nem volt unitárius, hanem ahoz 
mégcsak hasonló sem volt, különösnek tetszhetik, hogy arra kér- 
jük az unitáriusokat, hogy emlékezzenek meg e két kis könyv 
megjelenésének idejéről. E két kis könyv megjelenése nagyjelen- 
tőségű az unitáriusokra nézve ; nagy jelentőségük abban áll, hogy 
Servet azokban egészen kíméletlenül mutatván be a szenthárom- 
ság tanának gyöngeségeit, útat tört a további kritika számára, 
mely aztán nem állt meg ott, ahol ő megállt. Könyvei széles i 
körben forogtak, s azokat mindenütt figyelemmel olvasták. Kü- 
lönösen Olaszországban, ahol az olasz szabadelvű gondolkozóknak 
útat mutattak a katholikus dogmák további kritizálásához s az 
olasz szabadelvűek Servet gondolatmenetén tovább haladva, a 
bibliára való hivatkozást azzal egészitették ki, hogy a józan észre 
is hivatkoztak. Az olasz szabadelvü gondolkozók, mint eretnekek; I 
Lengyelországba és Erdélybe vándoroltak s e két helyen az an- 
titrinitárizmusnak szervezett alakot adtak a Sociniánizmus- és Uni- 
tárizmusban, s innen minden újabb generáció által meg-megújítva 
és gazdagítva, az unitárizmus elterjedt Angliában és Amerikában. 
S bár Servetet korántsem lehet unitáriusnak mondani, a fenneb- 
biek alapján ő mégis úgy tekinthető, mint a mai unitárizmusnak 
eredeti ősapja, előde. 

Egy dolgot feltétlenül tisztán megállapíthatunk s ez az, hogy 
mig Servet egyfelől nagy ösztönző erőt adott az unítárius tanok 
előállására, addig "másfelől a protestántizmust sokkal inkább az 
athanasiusi álláspontra szorította, mint volt azelőtt, A reformáció 
első 15 évében a szentháromság tanáról jóformán tudomást se 
vettek ; később pedig azt egészen figyelmen kívül hagyták, mivel 

nem találtak arra világos támpontot a bibliában, melyre mint leg- 
. főbb tekintélyre támaszkodott a protestántizmus, Luther, Kálvin, 
Melanchton és Zwingli még csak nem ís említik e kérdést; azon 
egyszerüen átsiklottak s legfennebb úgy beszélnek arról, mint 
amely nem szükséges az üdvösségre, Ha a protestáns gondolko- 
zást a szentháromságra vonatkozólag senki meg nem zavarja, min- 
den okunk megvan azt állítani, hogy egy vagy két nemzedék 
. multán épen úgy nem törődtek volna azzal, a minthogy ma sem 
törődnek vele sokan, még a legszabadabb elvű protestáns fgon- 
dolkozók sem. Servet egészen belemerült e gondolatokba. S a 
protestántizmus szembe találván magát az ő kritikájával, arra a 
pontra jutott, hogy vagy elfogadja, vagy visszautasítja a kritikát 
teljes egészében. Az elsőt nem tudta, nem merte megtenni. Ezért 
kénytelen volt néhány év mulva előráncigálni a sötétből az Atha- 
nasius-féle tantételt s azt, mint az ortodox hitnek döntő bizonyi- 
tékát, kimagasló helyre állítani, és ezzel abba a kényelmetlen 
helyzetbe került, hogy kezdettől fogva mind a mai napig kény- 
. telen kizárólag csakis a védelmi állásponton maradni mindazok 
között, kik velük szemben mint legiőbb forumra, a bibliára hi- 
vatkoznak. 

Servet két kis könyvét egyházi átokkal sujtották s nagyon 
ritka lett, Az utánzott, az ujranyomatott példányok is, melyek 
kétszáz évvel később láttak napvilágot, nagyon megritkultak, úgy 
hogy csak egyes könyvtárakban kaphatók. Fordítása is csak az első 
munkának van s az is csak holland nyelven. Azonban a körül- 
ményeknek egy szerencsés, előre alig sejthető összejátszása foly- 
tán most éppen négyszázév mulva, a Harvardi egyetemi nyom- 
dában készen áll mindakét munkának a fordítása a kiadásra. Ezt, 
jelen cikknek az írója készítette, ellátván a munkákat bevezetés- 
sel, jegyzetekkel s egy rövid élet- és könyvismertetéssel. Servet 
két kis munkája ily módon nemsokára a modern olvasók kezébe 
kerül s remélhető, hogy az érdeklődés is megujul irántuk és uj 
elismerést szereznek irójuknak. 


Earl Morse Wilbour után angolból. 
Csifó Salamon, 


kó a e Fates, sa 9 


A hítvallások értéke. 


A londoni Inguirer, az angol unitárius és más szabadelvű 
egyházak jeles folyóirata, a mult (1932) év április 30-iki számá 
ban körkérdést intézett olvasóihoz az unitárius és más szaba 
egyházak hitvallásának összefoglalására. A beérkezett feleleteke 
névtelenül közölték, hogy szavazat utján az olvasóközönség döntső 
a feladott kerdésre. A kérdésre nagyon ügyesen, röviden többe 
összefoglalták az unitárius hitelveket, de tiltakoztak a megállapi 
tott, hitforma, dogma, hitvallás ellen. A hitvallás megállapítás 
szempontjából a következő nézet az uralkodó: , Hitvallást ne 
kell megállapítani, mert habár mi örömmel valljuk meg hitünket, 
mégsem öntjük formába, s nem támasztunk azok érdekében 
olyan igényeket, mintha az igazság végső megállapításai volnának. 
Az a meggyőződésünk, hogy a dogmai szellem végzetes a hala- 
dásra nézve s ezért nem a hit teljes egyformaságára törekszünk, 
hanem szívesen üdvözlünk nyilt társaságunkban mindenkit, aki. 
egyetért velünk szellemi eszményeinkben és gyakorlati céljainkban." 

Ha nem is dogmai alapon és dogmai csalhatatlanság igényé- 
vel, de a meggyőződés mélységes erejével a hitelveket általában 
a következő gyönyörü elvek szerint csoportosítják: Hit a minden- 
ható Istenben, akinek atyai szeretete lépik előtérbe az istenség 
egyéb tulajdonságai közepette. Hit a Jézus tanításainak üdvözítő 
voltában, Jézus vezérségében, az emberi természet jóra való ké- 
pességében. Hit a szeretet hatalmában. Hit a lélek örök életében, 
a jellem üdvözítő hatalmában, Tisztán ezekből a tételekből is ki- 
sugárzik az a végtelenül derüs optimizmus, amely a bünről, ha- 
lálról, elpusztulásról, kárhozatról nem tud semmit. Mintha nem is 
ködös Albionban, hanem a régi Görögország derült ege alatt ke- 
letkezett volna ez a vallás, 

. mája nem kerülheti el az erős, sőt igazságtalan birálatot a régiek- 
hez ragaszkodó, ugynevezett fundamentalisták berkeiben. Ezekkel 
azonban nem foglalkozunk. Fegyvertáruk, harcmodoruk oly régi, 
kopott, annyira elnyütt, hogy kár vesződni egy percig is velük, 
Azonban a vallásos gondolkozók ugynevezett szabadelvű oldalán 
is a fönnebb említett szabadelvű irányzattal ís vannak elégedet- 
lenek, még pedig a hollandusoknál, 

A mi egyházi életünkben ís nap nap után felhangzik az 
angol és amerikai uníitáriusokra emlékeztető hitvallás-ellenes nyí- 
latkozat. Vannak unitáriusok, akik valóságos dogmaiszonyban 
szenvednek. Ezeket a nyilatkozatokat s a nép vallásos és társa- 
dalmi életét megvizsgálva, ugy érzem, itt az ideje annak, hogy 
revízió alá vessük magunkat a hitvallások értéke szempontjából, 
Midőn ezt tesszük, a következő szempontokat kell szemelőtt tar- 
tani: a történelmi, társadalmi, bibliai, a benső vallásosság, a sza- 
badkutatás, lelkiismeretszabadság és haladás, fejlődés szempont- 
jait. Lássuk ezeket rendre. 

Első tehát a történelmi szempont. Általában az az uralkodó 
felfogás, hogy Dávid Ferenc fudatosan nem állapított meg hítvallást, 
mert az ő legfőbb eszménye a haladás volt s éppen ebben talál- 
ják meg Dávid Ferenc legfőbb érdemét. Ez eléggé alapos téve- 
dés. Dávid Ferenc 1571-ben néhány tételben összefoglalta ak- 
kori hitvallását s hogy később, mikor eljutott a ,non adoramus" 
a Krisztus nem imádása álláspontjára, amelyet sokan a kiváló 
egyháztörténetíró: Kanyaró Ferencz után, nem a legpontosabban 
és találóbban: , tiszta unitáriízmusnak" neveznek, nem foglalhatta 
össze hittani álláspontját szimbolikus könyv formájában, az nem 
előre megfontolt szándéknak, hanem a körülmények. parancsoló 
hatalmának volt a következménye. 

Az ő bölcs Frigyese, János Zsigmond hamar meghalt s az 
utód már nem jó barát és támogató, hanem ellenség. Életének 
egyik legfőbb munkatársa és hajdani támasza : Blandrata György, 
elvi ellensége lesz, de nem tud megegyezni a lengyel unitárius 
reformáció nagy férfiával: Socinussal sem. Luthernek meg volt a 
jobb keze a tudós Melanchtonban, Kálvin Geníben a kormány- 
zásra ís befolyással volt s mint ilyen szabadon működött, de 
Dávid Ferencnek nem adatott meg az idő, hogy az általa meg- 
alapított egyháznak a hitelveit ís pontosan és rendszeresen meg- 

állapítsa. Ebből az egyházunkra nézve óriási kár származott, mert 
ha egy ilyen hitvallás uralkodó lesz hitelődeink között, valószinüe 

nem tett volna oly nagy kárt a szombatosság eltévelyedése. A 
egyház fogalmával szervesen összefügg a hitvallás is, már peolü 
az egyházról Dávid Ferencnek a felfogása ugyanaz, mint álta 
lában a reformációnak. Dávid Ferenc tehát csak nem foglalhatt. 
össze végső hitvallását, de sohasem volt gondolatában, hogy a 
fölösleges, vagy éppen veszedelmes volna. Dávid Ferenc halál 
után egyházunk hivatalosan megállapított hitvallások mellett fej 
lődhetett s a lengyel unitárizmus meg éppen nagytekintélyű hit- 
vallást fogadott el a Rakowi Kátéban, melyet Harnack az ujko 
egyik legnagyobb teologusa a 16.-ik század legkiválóbb alkotásai 
közé sorozott, A történelmi unitárizmus tehát a megállapított hit- 
vallások mellett teszen tanubizonyságot. A hitvallás, dogma nél- 
küli vallásosság és egyházi élet teljesen ujkori fogalom. Talán 
nem lesz érdektelen a történelmi szempontok lezárása előtt meg- 
emliteni, hogy az amerikai unitáriusokkal való érintkezés egyik 

legelső szellemi gyűmölcse egy kis hitvallás. Ez nem más, mint 

A keresztény vallás elemei az unitáriusok értelme szerint", névtele- 

sál megjelent Kis Káté, amely Chaninng művének tökéletes fordi- 

tása, A fordító Kriza János volt, sokan ma is őt tartják szerzőnek, 

A történelem bizonyságtétele tehát félreérthetetlen és vilá- 
gos. Valami ma azonban, ebben a történelem tagadó korban le- 
het fölösleges és szükségtelen, amiért valamikor nélkülözhetetlen 
volt. A történelem még maga nem döntő bizonyíték valamely 
igazság fönnmaradása mellett. Azt a jelen szűkségletének is iga- 
zolnia kell. Lássuk azokat a szempontokat tovább, amelyek még 
döntő fontosságuak lehetnek ezen kérdés elbirálásánál 

Önként értetődik, hogy a történelmi szempont után a tár- 
sadalmi szempont következik. 

A vallás elsődleges megjelenésének nélkülözhetlen föltétele a 
hit. A hitből kinő a vallás, egyház és teológiai A hít még az 
egyén ügye, de a vallás és különösen az egyház sokaké. A hit 
az egyén sajátja, de azért közös lehet és kell is, hogy legyen. 
másokkal is, mintahogy a napfénye egyaránt áldás nekem és az 
emberiségnek általában. A vallásos hitnek az az arisztokratikus el- 
gondolása, ahogy a millénisták hiszik, hogy csak ők egy nehány 
ezeren jutnak az üdvösségre, az individuálizmusnak egy önző vad 

hajtása, de egyáltalán nem lehet a protestáns egyéni felfogásra 
sem jellemző, Az egyéni hitet legerősebben kihangsulyozó egyház 
is társadalmi szempontok megvalósítására ís törekszik. A megál- 
lapitott hitvallás tehát elsősorban társadalmi követelmény. Ha va- 
lamely egyháznak szolgája egyháza számára hiveket akar sze- 
rezni, vagy pedig a régi híveket meg akarja tartani, írásba fog- 
lalja hitelveit, hadd lássák, hogy milyen elvek alapján tartoznak 
. a kérdéses egyház tagjai közé. Megállapított, közös hitelvek nél- 
kül lehet esetleg alkalmi társaságot összehozni, de állandóan fön- 
tartani, jövőt remélni, az eddigi tapasztalatok alapján csak erős 
szervezettel lehet, melynek egyik legfőbb erőssége a kifejezésre 
juttatott közös hitvallás. Az unitárius egyháztörténelem folyama- 
tán látjuk, hogy amikor a korondiak tömegesen tértek át a ka- 
tólikus egyházba, a főhatóság kiadott egy összefoglaló iratot hit- 
elveinkről s annak főlolvasása által igyekeztek összetartani a meg- 
bomlott nyájat. Ugyancsak egyik szorgalmas mult századi pa- 
punknak: Benczédi Márton akkor köröőspataki lelkésznek Kör- 
möczi János püspökhöz irott levelében látjuk, hogy vasárnapon- 
ként Szentábrahámi Summájából szokott a hiveinek a vallásos 
élet megerősítése végett felolvasni. Biztosra vehetjük, hogy nem 
elszígetelt, hanem általános gyakorlat volt. 

A fönti két példából kiviláglik, hogy nemcsak az egybe- 
tartozás, hanem a vallásosság szempontja is számbajött hitünk 
erősségeinek felolvasásánál, elismétlésénél, A hitvallás nálunk 
sohasem volt végső cél; a hitvallást venni végső célnak annyi, 
mint a szekeret fogni a lovak elébe. A hitvallásnak csak eszköz 
szerepe lehet az egyházi és vallásos életben. Ha ennek tulnagy 
fontosságot tulajdonítunk, az egyházi élet merevvé, formálizmussá 
válik s az egyház rá kell ébredjen ennek óriási hiányaira. Ilyen 
nagy fordulat volt a merev protestáns dogmatizmusra a pietiízmus 
mély szemlélődése. Ma már a hitvallások fontosságát hangsulyozó 
elmék sem magát a formát, hanem a forma által megtartott esz- 
méket hangsulyozzák. A mai idők sulyos megpróbáltatásai rend- 
kivül kedveznek a régi tanoknak, melyek az élet sötét oldalait 
hangsulyozzák ki. Kíváló példa erre Barth hatása Németország- 
ban. Németország a világháboru végével össze van törve, le van 
verve, Nem is lehet csodálkozni, hogy az olyan elvek, amivel 
Barth oly nagy hatást ért el, a világ rettenetes bűnének és az 

ember tehetetlenségének előtárása, oly nagyon visszhangra talál ! 
német lelkekben. Németországban különben a háboru vége ótal 
gyakran felcsendül az a hang, amely Európa gyönyörü kulturá- : 
jának összeomlását látja a világ mostani folyamatában. Németor: 
szágban különben az ugynevezett szabadelvű irányzatban is lát- : 
szik a régi alapokra való visszatérés. Rudolf Ottó könyve: 
Szentséges, amely rövid időn belül 11 kiadást ért el, Istennek : 
azokat a tulajdonságait hozza felszinre bámulatos mesteri kézze 
amelyek a tiszteletteljes félelemre, az Istentől való remegésre vona 
koznak. Mintha az ótestámentum fönséges hangulata vonulna végig 
rajta; azok a hangulatok, melyek az Isten megjelenése nyomá. 
ébrednek az emberi lelkekben, melyeknek sulya alatt a bűnös em- 
ber leroskad, de azért kiegyensulyozott lélekkel ismét talpra áll 
mint Pál a damaszkusi ut után. 

Vallás nem valami új szerzemény teljesen; abban olya 
elemek ís vannak, melyeket a sinai hegy alatt, Ezsaiás elhivatás 
idején, a Babiloniai láncok sulya alatt, a középkorban, a refor 
mációban, a modern nagy háboruk tragédiájában érzett az em-. 
beri lélek s ezt az érzését, lelki, benső tapasztalat formájában a i 
utókornak átadta. Igaz, hogy ezt a benső vallásos tapasztalatoi 
sokszor a lelkeket kényszerítő, erőszakoló hitvallás formájáb 
adta át az egyik kor a másiknak; sokszor nem az igazság, ha 
nem emberi önző célok alapján létesültek a hitvallások, de iígyi 
jobb, mintha egyáltalán nem létesültek és nem maradtak voln 
ránk. Ugyan, mit adott volna egyik kor a másiknak át, hogyh 
össze nem foglalják a hitvallást? Pl. Hogyan tudnók a középkor 
ezek nélkül elképzelni ? Szent Agoston azt mondja a hitvalláss 
kapcsolatosan : , Amidőn felkelsz, amidőn lefekszel, ismételd el. 
hitformádat ; nézz saját lelkedbe. Hitvallásod, mint egy tükör ál- 
jon előtted. Nézd meg magad benne: vajjon hiszed-e mindazt, 
amit vallasz és. örvendezzél mindennap a te hitedben." 

Szent Agoston az igaz őszinte vallásosságot kapcsolja össze 
a hitvallás elismétlésével, Ugyancsak az igaz vallásosság szolgá- 
latába akarják állítani azok az egyházak is — mint nálunk a 
református egyház —, melyek az apostoli hitvallást felveszik az 
istentiszteleti szertartások rendjébe. Hogy aztán ezek a régi hit- 
vallások mindenben megfelelnek-e a vallásosság követelményének : 
arról már sokat lehet beszélni, Ezelőtt 20 esztendővel mondta 

volt Harnack a németországi eretneküldözéssel kapcsolatosan, 
hogy a keresztény századokban egy idő óta a vallásos őszinte- 
ségben nagy csorba eselt. Bizony meg kell vallani, hogy az olyan 
hitvallás, amelyet hatalmi érdek hozott létre, amely ellenkezik az 
emberi öntudat törvényeivel, amely nem tud őszinte hitet ébresz- 
teni bennem, amely csak szárazon elmond bizonyos metafizikai 
tényeket: nem vallásosságot, hanem ellenszenvet ébreszt bennem, 
,. Ellenben az olyan hitvallás, mint a Tolsztoj Leőé, melyet akkor 
állított volt össze, midőn az orosz egyház Szinódusa kiátkozta 

s melyet Curtis, az ő nagy művében: ,A hitvallások törtfé- 
— nete a kereszténységben és a kereszténység határain tul", jónak 
látott fölvenni, mély és állandó hatást gyakorol a lelkemre, jól- 
lehet olyan tételek is vannak benne, amelyekkel nem értek 
egyet. A hitvallásban is a lélek teljessége kell, hogy benne le- 
gyen s akkor nem az ellenszenves dogma szerepét fogja játszani, 
hanem az élet benső vallásosságát, mint ahogy Augusztinus fönti 
idézetében olvassuk, 

Hitvallás és avultság, hitvallás és ridegség, hitvallás és átko- 
zódás ne járjanak együtt többé, Ellenben a hitvallás és tiszta, 
őszinte érzelem, igazságszeretet, benső vallásosság párosuljanak. 
Ez nem lehetetlen, mert ahogy irtak ezelőtt száz esztendővel 
őszinte szívből jövő lirai költeményt s írnak ma is: manapság is 
lehet hitünket olyanformában fejezni ki, amely a vallásosságnak 
mélységét és igazságát magában foglalja. 

A hitvallás, ha őszinte és igaz, a vallásosságra mély hatást 
gyakorol s egyuttal bizonyos öntudatot ís kifejezésre juttat. A 
" hitvallás a mai körülmények között felekezeti öntudatot juttat ki- 
fejezésre. Természetesen ennek ís vannak szomoru példái még a 
mai fejlett világban is. A felekezetiesség gyakran önző és keresz- 
tényhez nem méltó gyülöletre, egymáselleni harcra vezethet. Ez 
szintén a régi idők emléke, még pedig szomoru emléke. Kisérte- 
tek, melyeknek már nyugovóra kellene térniök, mert az ő idejük 
már eltelt, 

Negyedik kérdés, hogy a hitvallások és a biblia hogyan 
I egyeztethetők össze? A mi hitvallásunk szerint ,a biblia hitünk 
legfőbb zsinórmértéke". Ezen az alapon semmi összeütközésünk 
nincsen a bibliával Mi a bibliát a vallás, a hít, a vallásos élet 
legtökéletesebb okmányának tekintjük és ismerjük, Látjuk benne, 

hogy a vallás és erkölcs különböző fokozatokon hogyan emelk i 
dett fel arra a magaslatra, ahol Jézus Krisztus áll Nem akadunt 
fönn a különböző felfogásokon, mert tudjuk, hogy az isteni iga ; 
ságosság is csak gyarló emberi értelem segitségével jutott hoz 
zánk s egyes kérdésekben a szent írók ís tévedtek. Éppen ezér 
ma már őszintén nem lehet azt mondani, hogy a hitvallás felje 
sen a biblia szavain áll, Hiszen ottan különböző korokban é 
különböző irók által egymással teljesen ellentmondó véleménye 
is vannak, sőt olyan erkölcsi felfogás is érvényesül, amitől m 
már meglehetősen előbbre jutottunk. 

Azonban helyes, okos és legfőképpen pedig őszinte, báto 
átértékeléssel a szentírás és ennek a helyes ismerete által alko 
tott hitvallás a vallásos életnek igazi életadó forrása. A ráfogás, 
a nehéz kérdések előtt való kitérés, a fejünknek a homokb 
dugása veszedelem idején csak arra való, hogy a kérdés eltolód 
jék, de nem arra, hogy meg is oldódjék. Van olyan felfogás 
amely a bibliát a híitvallások, az egyház dogmái szerint magya 
rázza. Itt a biblia közönséges eszközzé sülyed. Van olyan fel 
fogás, amely azt mondja ma is, mint a reformáció idejében, hogy. 
a biblia minden szava Isten csalhatatlan akaratának a kifejezése 
A hit és cselekedet dolgában mindenben a biblia ad utmutatást. 
A régi hítvallások s a bibliának mindkét módon való összeegyez- 
tetése teljes lehetetlenség. Itt csak ráfogni lehet, de kiegyenlíteni 
egyáltalán nem, 

A XIX. és XX. századi protestantizmusnak s általában a 
szabadelvű kereszténységnek egyik legnagyobb tette: a modern. 
bibliakritika, amely a maga tisztaságában állapította meg a ha- 
gyományok ködében a bibliai iratok értékét és keletkezését. Ter- 
mészetesen itt is, mint a szellemi élet minden más vonalán, még . 
nem fejlődött ki egyforma felfogás. Például lényeges külömbség 
van — hogy a legfeltünőbbeket említsem csak — a német Har- 
nack, a francia Loisy abbé és az olasz Giovanni Papini újtesta- 
mentum megállapításai között. Mindazonáltal ezek, ha külömböző 
útakon is, elvégre a tudomány mind ilyen, rávezetnek engem 
arra, hogy mi a legtisztább és legmaradandóbb vallási és erköl- 
csi érték a szentírásban, mi az, ,ami vallásunk legfőbb zsinór- 
mértékévé" avatja? Ezen az alapon megértek és átérzek min- 
dent s minthogy tudom, hogy a szentírás mellett Isten más úton 

is megajándékoz kijelentéseinek gazdag ajándékával, megalkotha- 
ok a biblia szellemével egyező hitvallást, de azzal a tudattal, 
hogy az az igazságnak nem végső, hanem csak a mai időknek 
megfelelő kifejezése. Egy más kor azokon tökéletesíthet és kell 
is, hogy tökéletesítsen, mert a szellemvilágban nincsen megállás, 

Végül még egy kérdés: a fejlődés, haladás, szabadoktatás 
kérdése, amely lényegesen számba veendő. Tulajdonképen ez a 
szempont hozta felszinre az egész kérdést. Az oly dogma, amely 
a fejlődést kizárja, lehetetlenség, képtelenség. Nem lehet azokról 
az egyházakról sem azt mondani, hogy nem haladnak, melyek a 
legmélyebben beásták magukat a mult hitelveinek omladékai közé, 
Olyan elvekkel, hogy valamely hítcikk azért igaz, mert a zsinat 
vagy valamely egyházi tekintély annak mondja, ma nem lehet az 
emberiség nagy céljait szolgálni, A katholicízmust sem a dogma 
tartja fönn, hanem az a sok vallásos gyakorlat, amely ebben az 
egyházban fönnáll s amely lebilincseli a lelkeket. A katholiciz- 
mus a haladás és fejlődés nagy tényét mindig figyeli s dogmati- 
kus volta ellenére is, mégis halad, fejlődik, sőt a mai időben oly 
művelt államokban, mint Németország és Anglia, feltűnően hódit 
és gyarapodik. — 

Az emberiség fejlődésének története azt mutatja, hogy az 
örök időkre megállapított dogmák sem tudták az igazságot utjok- 
ban feltartóztatni. Hiába tartották a földet a világ középpontjának, 

mégis megtudták, hogy nem az, s hogy mozog a föld. Ez a tétel 
azonban: mégis mozog a föld, örökké igazság marad. Vannak 
tehát fölismert igazságok, melyeket a holnap meg nem cáfolhat, 
legfőnnebb bővíthet, kiegészíthet. A vallás terén ilyen fölismert 
igazság: A mindenható Isten, aki szentség, erő, jóság, hatalom, 
kegyelem, örökkévalóság s az emberiségnek szerető édesatyja. 
Ugyancsak ilyen igazság az, hogy Jézus példája, tanítása a val- 
lásnak és erkölcsnek legfőbb forrása, Ilyen igazság az, hogy a 
jellem üdvözít, hogy az embernek jóra ís van képessége, hogy a 
kegyelmes Istennél a bünbánat megbocsátásra talál s hogy a lé- 
lek számára egy magasabb, őrök élet vár, 

Véleményem szerint ezek oly igazságok, amelyek formában, 
felfogásban változhatnak, de lényegükben nem. A mély és igaz 
érzés, az őszinte fájdalom és tiszta hódolat, az emberi élet Ná- 
gyainak és reményeinek gondolata, eszménye ma is formába önt- 

hető hitvallás alakjában is. Nem a tökéletes tudás és soha nem 
változó forma reményében és igényével, hanem az őszinte jóaka- 
rat, tiszta vallásosság és társadalmi kötelesség tudatával A társa- 
dalmi egység korlátai csak gátolhatják, ideig, óráig akadályozhatják a 


kíváló szellem érvényesülését, de végképpen meg nem akadályozhat- i 


ják. Wilbour, a nagy amerikai unitárius történetíró nagy művét, mely 


az egyetemes unitárizmus történetét foglalja magában, ezzel a címmel 
adta ki: A mi unitárius örökségünk. Itt Erdélyben szent örökség mara- 


dott ránk : őseink küzdelmei, hite és hítöknek szent hagyatéka. Más 


befolyás ís gazdagította kétségtelenül szellemi életünket, lelkesi- 


tette vallásos buzgóságunkat. De azért őseink híte, a mi hitünk 
is, hagyománya, a legtisztább és szivünk legértékesebb kincse. Mi 
őseink nyomdokairól le nem térhetünk. Nekünk nem elég csaka 
haladás, fejlődés és türelem jelszava, hanem igaz és egybekap- 
csoló vallásosság kell. Haladnunk kell, de mindenféle kiterjedés- 
ben: magasságban, mélységben és minden más oldalon. 

Az nem haladás, hogy a hitvallást leegyszerüűsítsük nehány ér- 


telmes mondatra s búcsut mondjunk még a lélekhalhatatlansága 
hitének is. Az angol és amerikai unitáriusok kiváló nagy fontos- 
ságot tulajdonítanak a lélek örök életébe vetett hitnek s Dávid 
Ferenc élete vége felé, ha kiliasztikus színezettel ís, a jövó élet 


felé forditotta nagy lelkének vergődő, küzdő, örökké kutató ere- 


jét. Azok, akik csak nyesegetik a régi tételek száraznak gondolt" 


ágait a , józan ész", , felvilágosodás" és , haladás" nevében, s nem 
mélyitik a hit tiszta világát, kiszáritják csak a hit élőfáját, a he- 
lyett, hogy terebélyes, élő gyümölcshozó fává növelnék. 

Az angol és amerikai unitárius vallásos mozgalom megálla- 
pitott hitvallás nélkül is, a hitvallás ellen való szilárd tiltakozás 
ellenére ís igaz és őszinte vallásosságnak a forrása és rendkívül 
értékes társadalmi munkát fejt ki. Nekem ugy tetszik, hogy ná- 
lunk nem ez a mély vallásosság hódit, hanem csak a dogma el- 
lenes tiltakozás. Ez hiba. A mély és igaz vallásoság kell, hogy 
minket magával ragadjon s akkor a hítvallás önként, magától 
megteremtődik a lelkünkben, de nem mint kerékkötő, hanem a 
társadalmi és vallásos élet egyik irányitó eszköze. Igenis kell 
őszinte, mély vallásosságtól áthatott, modern értelemben vett hít- 
vallás! Benczédi Pál. 

Az unitárius sibboleth. 


A. kálvinistát tudvalevőleg a keresztyén-ről lehet rögtön meg- 
ismerni, De miről ismered meg az unitáriust, mi a mi sibbolethünk ? 
Nem kell búsulni, mi ís kezdünk szépen rendbe jönni. Amelyik, 
ez az, Erről ismernek meg téged, hogy unitárius vagy, mióta 
Balázs Ferenc divatba hozta a fiatalok közt ezt a székely haris- 
nyás mű-góbét, ezt a minden lében kanál amelyik-et. Szülőapja 
bizonyára nem is tud róla. Talán észre sem vette, hogy mig a 
a maga új útjait a próféta nemes idealizmusával járja, közben 
akarva-akaratlan nyelvével is másképpen selypit, mint a maradi 
öregek: közelebb a faluhoz s távolabb a magyarságtól. 

Hogy textussal kezdjem, a Birák könyvében ezt olvasom 
(12. 5—6.): , Kérdezték a gileádbeli férfiak (az elfraimbeliektől) : 
Efraimbeli vagy-e? És ha azt mondotia : nem, akkor azt mondák 
neki: Mondd : Sibboleth! És ha Szibbolethet mondott, mert nem 

tudta úgy kimondani, akkor megfogták őt és megölték." 
A mi fiatal efraimitáink járhatják s csak járjákis minél lel- 
. kesebben az ős Jordán réveit, az öreg Jeíték ezért nem fogják 
őket birtokháborítás címén megfogni és megölni, legfeljebb csak 
megkérdik : Mondd : amely! És felelik Eíraimék, mert nem tud- 
ják, vagy nem akarják másként mondani: amelyik. 

Balázs F. könyvében ugyanis, abban az elbűvőlő íÍrisseség- 
gel, lendülettel és eredetiséggel zászlót bontó könyvben (Bejárom 
.a világot) ilyen ragadós szeplőkre bukkanunk minden második 
mondatban : , Budapesten, amelyik a föld egyik legszebb városa, 
Szabó Dezsőt látogattam meg. (12 1.) Papirdeszkából ellenzőt szer- 
kesztettem, amelyik az arcomra árnyékot vetett (21 Il.) Nagy 
bennük az önállóság, amelyik nem az eddigi lekötöttség meg- 
bosszulása. (28 1) A lichfieldi ilyen, amelyik a legkisebb s egy- 
ben legremekebb. A salisbury-i is, amelyik rövid negyven eszten- 
dők alatt fejeződött be s amelyiknek a nevezetessége a magas 

tornya. (45 L) A tfísztátalan lélek a hibás, amelyik nem áll me 
ott. (108 1) Nagy kert mellé, amelyik az egyetem campus-a volt, 
bekanyarodtunk, (148 I.) Most még csak az útiköltség van hátra 
s a szerencse, amelyik ebben a lényeges esetben sem szabad, / 
hogy magára várasson. (166 I) Emberi ős egészségük kapálózik 
a hám ellen, amelyiket akarva-akaratlan magukra vettek. (168 1 
Közénk hozza a gyermeket, amelyik játékos, (170 1.) (Értsd : a. 
gyermek a játékos, nem az, aki, amelyik hozza a gyermeket). Ez 
a rettenetes szakadék a Colorado folyó műve, amelyik iszonyú 
erőfeszítéssel ásott magának medret. (188 I) A folyóhoz, amelyik 
harsogott, (188 1) A Sinto a régibb a kettő közül, amelyik egy- 
úttal az államnak is a vallása." (253 1) Stb., stb. 

Igy a mester. S a tanitványok ? 

A Kévekötés IV. évi. I. számából: ,A zöld teknős- 
béka ugyanis, amelyik néha ötszáz évig ís elél, nyom vagy 150 
kilót. Az ifjúság egy csoportja, a Sarló, amelyik ma is folytatja 
a falujárást. — Megalakitották a Bartha Miklós-társaságot, ame- 
lyik több éven át tartott előadásokat. Megjelent az Erdélyi Fia- 
talok, amelyik azóta két faluszámot és két könyvet adott ki a 
faluról." 

Kukkantsunk bele ezek közül is a legfrissebb 4. számuba. 
(Igen tehetséges tanítvány irta, meglepően sok érettséggel.) , A 3. 
Internationale, amelyik az elnyomás ellen küzd, a nemzetek egyen- 
joguságának az elvét a földre akarja lehozni. A világ két táborra 
oszlik : néhány kulturnemzetre, amelyik a tőkét a kezében tartja 
és , , . De a faluban él a falusi munkásság, amelyik a határozott 
bolsevizálódás útján van. — A feltörekvő polgárság körében kelet- 
kezik, amelyiknek haszonnal jár ha . , . — Megvan a feltörő pol- 
gárságban, amelyiknek terjeszkedésre van szüksége. —  Megem- 
litjük a nagybirtokos osztályt, amelyik egykor a falu ura volt. — 
Van egy új birtokos réteg, amelyiket sem tradició, sem államha- ; 
talom nem korlátoz. — A kisebbségi magyarságot sújtják az 
adóterhek, amelyiknek nyolcvan százalékát a falusi nép teszi ki. 
(Az adóterheknek ?) — Helyzete rokonságot mútat a székelység- 
gel, amelyik szabad kisbirtokos köznemesekből állott. —  Nehe- 
zen alkalmazhatók a magysrság zömére, amelyik lényegesen más 
társadelmi helyzetben él" 

következetességgel ostromolják az ember fülét. Ez nem sajtóhiba, 
ez nem gondatlan elírás, Itt birtokháborítás indult meg, ez pergő- 
tüzes, kemény támadás, ez a melyik harca a mely ellen. Első te- 
kintetre világos ugyanis, hogy azokban a mondatokban a harcias 
melyik verte ki a jámbor mely-t. Kíverte mondom, mert az ősi 
birtokos mindenütt a mely. A régi nyelv relativ névmásai csak 
a ki, mi és mely, Az amelyik relativ névmást a régi nyelv nem 


"is ismeri, ott még meg se született, a Nyelvtörténeti Szótárban a 


melyik még csak kérdő névmás, Tudvalevőleg a kérdő (határo- 
zatlan) névinásból lettek, de az amelyik nagyon későre. Az -ik 
a végén harmadik személyű bírtokosrag : melyünk, melytők, me- 
lyük (—melyikük), mint az egyik, másik (—együk, másuk). A 
mely és melyik között tehát eredetileg az a különbség, ami az 
egy kalap és az én kalapom között. Egyik határozatlan, a másik 
határozott fogalom, Ma mindketten élnek, mind a kettő relatívúm, 
vonatkozást jelöl, de amig a mely sok esetben (ilyenek a fent kíi- 
fogásolt mondatok) egyáltalában nem befolyásolja a fogalom kö- 
rét, csak visszaidézi, az amelyik mindig egyénit ís, a fogalom 
körét megszűkiti. A gólya, mely békával él, ősszel délre költözik, 
ebben a mondatban a gólya akármelyik gólya, minden gólya, a 
gólya. De az a gólya, az olyan gólya, amelyik békával él, az nem 
akármiféle gólya, az csak békával élő gólyák csoportja. Hogy a 
többi gólya sem él egyébbel, az itt nem fontos. A fontos az, 
hogy én csak arról beszélek, amelyikről lényegesnek, jellemző 
tulajdonságnak tartom, hogy békával él. A többi tőlem akár pis- 
kótával is élhet s akkor bizonyára nem is kell délre költöznie. 
Mondattanilag mindkét mellékmondat jelzője a maga főnevének, 
de csak a melyik-kel kezdődő a valódi, a megkülönböztető, az 
egyénítő jelző. A másik csak henye dísz, vagy veleértődő termé- 
szetszerűség, mint a fehér hó, ravasz róka, sárga halál, kész 
doktor jelzői. Henye voltát itt a hangsulytalanság, ott a rámutató 
az vagy olyan hiánya mutatja. De ha henye, meg is adja ám az 
árát, életével lakol: a nép nyelvéből már jóformán teljesen ki is 
veszett ez a mely kötőszós mellékmondat, helyét az amelyik foglalta 
el, Az élő nyelv ugyanis nem teketóriázik sokat, mint a konzervativ, 

körültekintő, hagyományos nyomokon járó s bizony sokszor tinta- ; 
szagu irodalmi nyelv. Amire nincs szüksége, kilöki magából. ú 

Hogyan, hát ami a népnyelvnek szabad, az nem szabad 
Balázs Ferencéknek ? Nekik miért kell ismerni az amely-t, ha a 
a népnyelv tuladott tajta. Hiszen ők éppen a falu népéhez akar-. 
nak szólni, nekik egyenesen programmjuk az, hogy ledüljön végre 
minden határfal úr és paraszt, városi és falusi ember, harisnya 
és nadrág, irodalmi és népi beszéd között. Hiszen ők ezért ki- 
váló dicséretet, nem pedig megrovást érdemelnek, 

Hohó, várjunk egy kícsít, mert egyébütt a bibi, Ha ők azt. 
írják, hogy ,Ez a zabkása az a zabkása, amelyikre a skót olyan 
büszke", ez ellen senkinek se volna semmi kifogása, ezt az íro- 
dalmi nyelv is így mondja, ez egyénítő, megkülönböztető relati- 
vum, itt nincs baj. De ha a jámbor mészkői magyar azt olvassa, 
hogy a tiszteletes úr Budapesten, amelyik a világ legszebb vá- 
rosa, meglátogatta Szabó Dezsőt, joggal azt hiheti, hogy a tiszte- 
letes úr, amilyen világlátott ember, még ismer egy jó csomó 
Budapestet s ha véletlenül még Szabó Dezsőről is hallott egyet- 
mást, egész természetesnek fogja tartani, hogy Szabó Dezső éppen 
a legszebbik Budapesten lakik. Vagy amikor azt halljuk, hogy 
,Papirdeszkából ellenzőt szerkesztettem, amelyik az arcomra ár- 
nyékot vetett", az éppen olyan fonák-beszéd egészséges magyar 
népi nyelvérzéknek, mint mikor a Friss Ujság azt irja, hogy ,a 
Széchenyí-téren főbe kollintották Hoportyán Vaszit, akit a men- 
tők kórházba szállítottak". Hogy kollinthatták a Széchenyi. téren 
főbe azt a Vaszit, akit a mentők onnan már elszállítottak, az 
éppen olyan rejtély, mint ahogy a Balázs F. ernyőjéről se lehet 
józan ésszel kisütni, hogyan vethetett árnyékot, amig meg se szer- 
kesztették, amig meg se született. Nem, igy nem beszélnek ma- 
gyarul, se Mészkőn, se Székelykereszturon. Igy csak az irodalmi 
nyelv beszél, az is csak akkor, ha idegent majmol Ha a mi jó 
uton járó derék fiataljaink ezt az idegen majmot is kipusztita- 
nák végre a nyelvből, Brassai bácsi odafenn tapsolna nekik. De 
jaj, ők nem úgy csinálnak, Ők a majmot, a mely-t meghagyták, 
de hogy szépítsenek rajta, székely harisnyát huztak a lábára, 
Pedig hát a majom majomnak még elcsuszik valahogy, de szé- 
kely harisnyába bujtatva s hamisitatlan székelynek előléptetve, a 
nemjóját, az már vérforraló blasphemia, Csodálom, hogy Vár- 

Iván még senkit sem vertek főbe érte, Aki székelykedik, annak 
udni kell székelyül. Aki szerelmes az amelyik-be, az jöjjön tisz- 
ába az amelyikkel. Aki hadat izen a mely-nek, vegye észre, 
ogy nem a mely az idegen, hanem a belebojtorjánkodó ész- 
járás, Nem a folt a hibás, ha rongyos az ujjas s bolond dolog a 
gyereket kiönteni a mosdóviíz helyett. 

Sajnos, a mi városi, uri beszédünk, öregeké, fiataloké egy- 
aránt, hemzseg a sok idétlen majom melytől, a sok idegen kapta- 
fára huzott vonatkozó mellékmondattól Eguus, gui non habet 
dominum magyarul gazdátlan ló, passer, gui mortuus est: döglött 
veréb, femina, guae pulcherima est, magyarul világ szép asszonya, 
a legszebb asszony, a legszebbik asszony. Válogathatok bennük 
vonatkozó mondat nélkül is, Választhatom a szépet s válogatha- 
tom a szépit. Nem egy dolog a kettő. Mekkora finomság, hajlé- 
konyság, tömörség van ebben a mi szép magyar nyelvünkben ! 
Ezt utánozzák, ha tudják, azok a hires nyugati nyelvek! Nem 
törik magukat. A majmolást ránk bizzák. De szép csokrot is le- 
hetne ám kötni a mi tintaszagu uri beszédűnk virágaiból A 
fiatalok Kévekötése fekszik előttem, abból szakitok találomra egy 
párat. (Pedig az őregekéből kellene, ott még több van): , A nívós 
ünnepély után még egy rővid gyülést tartottak, melyen a legkő- 
zelebbi teendőket tárgyalták meg. Tizenkét értékes hozzászólás 
volt, melyek nagyon kiszélesítették a tárgyat. Megalakítják a 
leánybizottságot, mely utján igyekeznek szervezeteinket kiépíteni, 
Este áhitat után, melyen K. J. mondott imát. Számos hozzászólás 

után, melyek között a legkiemelkedőbb a L. Dénesé volt, aki fel- 
hivta lelkésztársait . .. N. N. tartott előadást, melyben ismertette, 
Uj műsort közvetített, melynek igen szép volt az utolsó száma, 
amikor , , . Délután a köri D. F. E. tartotta köri közgyűlését, 
melyen rendkivül sokan vettek részt" stb. stb. 

Nagyjában mind egyforma melyek. Nincs gyökerük a magyar 
talajban. Nem is igazi mellékmondatok. Értelemre nézve inkább 
főmondatok. Forditásnak látszanak. Majmok, De tagadhatatlanul 
magyar majmok, mert régi-régi nemeslevelük van s hatalmas párt- 
fogóik. A költő is így mondja: , Bölcsőd ez s majdan sírod is, 
mely ápol s eltakar", Sőt az ezeréves ,Miatyánk, ki vagy a 
mennyben" se mondja máskép, mióta a fogyatékos magyarságu 
Gellértek ránk disputálták. Sőt nini, — seperj a házad előtt! — 

mintha az igen tisztelt tanár ur is ilyenformán beszélne, ha éne- : 
keskönyvet fabrikál: ,Oh te, ki fent vagy, szent arcodat fordítsd 
felénk", Hát persze, hogy így beszélünk mi urak, mi városi urak, , 
mi irodalom, De ez még nem azt teszi, hogy ne beszélhetnénk : 
jobban. A tanár ur ís, Vörösmarty is, a falujáró fiatalok is. Lám ! 
a székely másképp beszél, lám a székely jobban beszél. Neki! 
hiába rágják a fülit pap, tanító, ügyvéd, város, irodalom a sok : 
mely-lyel, neki amely nem kell se testiínek, se lelkínek. Neki ma, , 
ezer esztendő mulva ís a mennybéli Isten az igaz magyar Isten. 
S az igaz magyar beszéd? Az ő beszédje az igaz magyar! 
beszéd, A nép beszédje. Az irodalomnak végre is rá kellett jönie, 
hogy neki ahhoz kell igazodnia. (Az irodalom, a szépirodalakii 
igazódik is, de az ur, ha magyar, a pokolban ís ur: csak nem 
igazodik a zsiros paraszthoz!) A népnek ez az igazsága unitárius 
magyar igazság: a Krizáék igazsága, a Brassai bunkója. Ezt ne- 
künk, unitáriusoknak kell tudni a legjobban. Nekünk kell a leg- 
jobban értenünk és éreznünk, mi a magyar beszéd. Elsősorban 
neked, falujáró unitárius fiatalság: a te iskolád kapuján áll őrt 
Brassai Sámuel. Csak járd a falut tovább is szeretettel. Tanits 
a népet és tanulj a néptől : dobd el a mely-et. Te legalább dobd el! 
Hiszen azt akarom — mondod. Én is érzem rajta a tinta : 
szagot, azért hagyogatom-dobogatom el, azért mondok helyett 
amelyik-et. Ez legalább tudom, nem tintaszagu, ezt a székely is 
igy mondja. ő 
Mondja, de nem a te eldobott-elhagyogatott mely-eid helyén 
mondja. Tegyünk próbát, ha nem hiszed. ,Az épület, amely hat- 
emeletes, két utcára nyilik", Éz olyan mondat, mint a fentiek, 
csak a forrása más. Az Unitárius Közlönyben olvasom, szóval az. 
öregek bűne. Hogy kell ezt magyarul mondani? Szerintem igy: 
s Az épület hatemeletes, két utcára nyilik", S hogy akarjátok ti ma-. 
gyarrá tenni ? Igy : , Az épület, amelyik hatemeletes, két utcára nyi- 
lik". Tagadhatatlan, ez is magyarul van mondva. Csakhogy ez egészet 
mást tesz ám magyarul, népi magyar nyelven, Ez azt teszi, hogy ,ame- 
lyik épület hat emeletes, az két utcára nyilik", Efféle bolondságot . 
pedig nem állít az Unitárius Közlöny. , Bánja, mint a kutya, ame- 
lyik hetet kölyközött" — mondja a nép. Amelyik hatemeletes a 
amelyik hetet kölyközött — testvérek. Abban testvérek, hogy 
egyik se henye jelző, különben nem fszeretné a székely, A szé- 

kely a henye legényt s a henye jelzőt ki nem állhatja, Ha legény, 
legyen legény, Ha vonatkozó mondat, legyen vonatkozó mondat. 
Ha székelyűl akarunk beszélni, beszéljünk székelyűl ! 

; De egyéb baj ís van azzal s ti melyiketekkel. Az amelyik 
tárgyas, az amely és a többiek tárgyatlan igealakkal járó relati- 
vum. Igy mondjuk: , amelyiket szeretem", de: ,akit, amit, ame- 
lyet, amilyent szeretek", A külömbség oka az, hogy amelyik ere- 
detileg személyragozott alak, az amely és társai nem azok. Se 
most, se hajdan, határozatlan névmás korukban. Pedig ma, ha 
határozott tárgyra vonatkoznak, eltűnik körülöttük minden hatá- 
rozatlanság. , Ő az, Kati az, akit én szeretek", Itt csak elég bi- 
zonyos, hogy Katit szeretem, az akit mellett mégis tárgyatlan az 
igealak, Elég logikátlanság Katitól, meg tőlem, de egyikünk se 
tehet róla. Bennünk lehet, de a nyelvben nincs logika. Mi bele- 
nyugszunk, de a székely mintha mégse tudna belenyugodni ek- 
kora logikátlanságba. Nyelvérzéke állandóan rugódozik ellene, Mert 
Mikes Kelemen például rendesen igy ir: Az asszony olyan gyű- 
mölcs közöttünk, amelyet soha sem viszik az asztalhoz. Mért él 
itt tárgyas ragozással Mikes ? Vajjon igazán a logika dolgozik. 
benne, az alföldinél erősebb székely logika? Nem. Sokkal egy- 
szerűbb oka van. Az ő relativuma igazi relativum, egyedítő rela- 
tivum, magyar népi relativum. Ő a melybe is a melyiket érzi bele : 
az asszony az a gyümölcs, amelyiket (— amely gyümölcsöt) nem 
viszik asztalhoz. Igy beszél és ir Mikes. S hogy beszélnek a mi 
efraimitáink ? Ők a fordított Mikes Kelemenek, náluk a melyik 
is alanyi ragozással jár: , Olyan gazdasági rendszer fejlődött ki, 
amelyiket az európai nemzetek megíirigyelhetnek (205. IL). Ma 
Angliában a szövetkezeti mozgalom, amelyiket pedig nem a köte- 
lesség hanem a belátás tart fönn, nagyobb jelentőségű, mint a po- 
litikai szociálizmus," (76. l.). 

Ez a melyik-kel kapcsolódó tárgyatlan ragozás kétszeresen 
visszásnak érezteti ezeket a mondatokat. Mégse kívánunk belé- 
jük tárgyas rágozást. Talán mert érezzük, hogy a melyik csak 
bitorolja bennük az idegenszerű, az irodalmi mely helyét. Erde- 
kes azonban, hogy ítt az analogia ís beáll vizet zavarni. Így szű- 
lethetett meg a Vadrózsákban; ,Igaz-é ez a beszéd, a melyikőt 
anyám mond?" (4751) A beszélő tudatában az amit anyám mond, 
vagy ez a beszéd, amit anyám mond lebeghetett. Velünk is meg- 

esik, hogy a válaszd, amit szived szeret analogiájára ME) 
szived szeret-re csúszik a szánk. Í 

De unalmas is talán már ennyit nyelvészkedni eki la 
ban. A játékos kedv se igen segíthet rajta. Unalmas, de — 6! 
hisszűk — még se fölösleges. A bibliai Bábel óta járvány a t 
rony-építő fiatalok közt a nyelv megzavarodása. Nem árt idej 
ben tisztázni a dolgokat s elébe vágni a bajnak, ha lehet. A 
lyen kevesen vagyunk, kár lenne, ha oknélkül megoszlanánk, hai 
holnapra kelve nem értenők egymás szavát. Gileád és Efraid 
fiai közt ne legyen sibboleth. Efraim ne selypitsen! Az őregek- : 
től tanulni is lehet néha-néha, csak nem kell szégyelni, ha ol 
kor-olykor járt útra is téved a , vájemsziék," a szabadságra ,me 
érett ifjak" szekere. Csak járják a maguk lábán a maguk lelk. 
nek külön útjait. Ez unitárius erény és kiváltság. Ha a bels 
sugallatra hallgatunk, úgy is egyfelé jutunk. De aközben is kiál 
suk oda egymásnak: Testvér, kátyuba léptél, idegen istenek 
imádsz, ferdén, félszegen kötötted fől a sarkantyúdat! 

Ennyi figyelmet megérdemel tőlünk nemcsak az ember, — 
sarkantyú is, Pálffi Márton. 


A magyar unitárius egyház alkotmányának 
jogtörténeti kifejlődése. 


Bevezetés. 


A magyar unitárius egy-istenhit, akármily történeti hátteret 
rajzolunk is az első kereszténységig visszamenőleg, valójában és 
az események logikai kényszerűségéből folyólag a reformácio to- 
vábbfejlesztésének az eredménye és éppen ebben rejlik Dávid 
Ferenc örökké ragyogó magyar reformátori értéke, 

A háromság-tagadó (antitrinitárius) reformátorok Dávid Fe- 
rencet jóval megelőzőleg már foglalkoztatták az európai hitvitá- 
zókat az egy-istenség tanával, azonban Dávid Ferenc elhívatása 
volt az, hogy a mai subjectiív egy-istenhit eszméjének világtörté- 
nelmi reformátora legyen. Ő 1566-tól kezdődően nem csak az 
erdélyi fejedelemség, hanem iratai révén az akkori Magyar Ki- 
rályság és Török Hódoltság területén, sőt a reformáció egész 
területén a keresztény egy-istenhit apostolaként szállt sikra. Hel- 
vét hítvallásu felfogását tovább fejlesztve, a protestáns egyházak 
uj ágát: a magyar unitárius egyházat alapitotta, Ekként vált az 
unitárius egyház a protestáns egyházak testvér egyházává. 

A történelmi egyházak nagy családjában a magyar unitárius 
egyházat a protestáns egyházak sorában történeti multjának meg- 
felelő hely illeti meg. 

A hitviták fejleményeit mellőzve, az unitárius egyházalkot- 
mány kialakulása szempontjából azt emelem ki, hogy ennél a re- 
formácioból folyó előzmények irányitólag hatottak és a későbbi 
átalakulások az ország alkotmányának szükségszerű befolyását is 
eléggé visszatükrőzik,. 

A németországi reformácio kezdetben nem irányult a katho- 
likus egyház szervezeti egysége ellen. Luther kezdetben csak az 
egyházi élet belső átalakitásával, megreformálásával foglalkozott, 


EZ ZÉe 

azonban tanításai végeredményben a szervezetre ís kihatottak. A 
egyház lényegére vonatkozó tanításai szerint az egyház küls 
kormányzása nem tartozik a kulcs hatalmához.! 

A lutheránus egyház szervezete ehez képest a püspöki kor-. 
mányzói hatalmat a fejedelem hatalmi körébe utalta s ekként a 
fejedelem az egyház körüli jogait országos consistóriuma utján 
gyakorolta. 

A Zwingli—Kálvin-féle hítujitás a szervezet kérdését a kulcs- 
hatalomból folyónak fogta föl. Eszerint az egyház külső ügyeinek 
minden irányu elrendezése a gyülekezetet illeti, amely azt el sem 
idegenitheti, j 

A gyülekezet egyeteme nevében a vének: a presbiterek 
cselekesznek s ezekhez képest a protestáns egyházalkotmányok 
alapelve : a presbiteri elv lett. 

A hitujítás eredményében azonban a presbiteri elv a kü- 
lömböző országokban egészen különszerű formákban érlelődött ki. 

A hitujitásnak Magyarországon és az 1541. óta különvált 
részében, Erdélyben történt elterjedése rendén az egyházi szer- 
vezet e határokon belül is eltéréseket tüntet fel. A lutheránus és 
református egyház törvényhozási bevétele után a Dávid Ferenc 
által irányitott hitujitás is 1568-ban törvényhozási szabályozásig 
jutott és az ő hite, vallása is bevettnek nyilvánittatott. 

A Dávid Ferenc vallásának törvényes bevétele után azt 
látjuk, hogy ez a nagy reformátor a nagy elvi harc közepette a 
szervezeti formákra nem sok sulyt helyezett. Boros Gy. szerint : 
"Dávid Ferenc a szervezetre, az egyháztagok életének a szabá- 
lyozására nem sokat gondolt. Dávid Ferenc nem azért nem ké- 
szített egyházszervezeti és szertartási szabályokat, mintha arra 
ideje és tehetsége nem lett volna, hanem azért, mert fölösleges- 
nek tartotta", ? 

Dávid Ferenc munkáinak olvasása közben egyetlen helyen 
a Rövid Magyarázat 11. részében találtunk erre a kijelentésre : 


ő 


! A német protestáns egyházak alkotmányára nézve Sohm: Kirchenrecht 
(Binding gyüjteményében VIII. 1—2 kötet). München—Lipcse 1923. Megállapi- 
tása szerint: Das Wesen des Kirchenrechts steht mit dem Wesen der Kirche in 
Widerspruch. 


2 L. A Rövid Magyarázat 1910, évi facsimiles kiadásában Dávid Ferenc 
theologiája című tanulmányt. 

; n":, és ezeket megtanulván, ugy ragaszkodánk aztán a 
§ Saxoniabeli tanítókhoz. 

Ennek utárina nem sok idő mulva a csehekhez hajlánk, de 
3 nem a tudománynak tisztaságában, hanem csak az anyaszentegy- 
háznak igazgatásában, (32. 1)! 

Hogy penig ezeknek utánna az Helvétiabelieknek az íráso- 
kat kezdők olvasni, kik mind a Saxonia-belieknek s mind a cse- 
. heknek tévelygéseket kárhoztatják vala, látván azoknak tisztább 
tudományokat mi es összvötársalkodánk velök", 

Erthető ezek után, ha Dávid Ferenc az általa alapított egy- 
házak elnevezésével se törődött. Az unitárius hítujítás, mint hit- 
elvi harc, nagy részben az akkori egyházi szervezet érintése nél- 
kül ment végbe. Dávid Ferenc az eszme, a hít fenségességének 
hatása alatt állott és cselekedett, ? 

Az unitárius vallás tőrvényes bevételének előkészítésénél se 
. törekedett gyakorlati meghatározásokra, Elégségesnek itélte az 
általa hirdetett hitvallás szempontjából a tordai 1568. évi ország- 
gyülés ilyetén szövegű határozatát: . . , , és az község olyan pré- 
dikátort tarthasson, az kinek tanítása ő neki tetszik, Ezért pedig 
senki a superintendensek közül, se egyebek, az prédikátorokat 
meg ne bánthassa; ne szidalmasztassék senki az religioért senki- 
től az előbbi constítutiok szerént és nem engedtetik ez senki- 
nek, hogy senkit fogsággal priválással fenyőögessön az tanitásért ; 
mert az hit Istennek ajándéka, ez hallásból lészön, mely hallás 
Istennek igéje által vagyon." 

Az 1571. évi székelyvásárhelyi országgyűlés határozatának 
szóhangzata ez: ,Az Isten igéje mindenütt szabadon prédikál- 
tassék, s a confessioért senki meg ne bántassék, se predikátor, 


se hallgatók", ? 


1 Az egyház igazgatásban jelentkező ez irányzat lényegét én nem isme- 
rem, de egyházunk szervezete szempontjából nem tartom lényegesnek, mert 
ennek aligha lehetett hatása később az unitárius egyház megalkotása után. Dá- 
vid. Ferenc a Kálvin hittanának elfogadásával az ezzel kapcsolatos szervezeti 
kérdést sem hagyhatta figyelmen kivül ( 

2 Dávid Ferenc korában az egyház neve még nem meghatározott. A So- 
ciniánus és antitrinitárius nevezéseken tul alig jutottunk, Az 1576. évi medgyesi 
országgyűlés ís még ezzel a kifejezéssel él: akik Dávid Ferenc vallásán vannak. 
A lécfalvi tábori országgyűlés 1600-ban már az unitárius kifejezéssel él. 

83 Ezek a.törvények azonban Erdélynek 1541-ben történt különválása 

E meghatározások akkor a Dávid Ferenc által hirdetett sz 
istenhit terjesztésére vonatkoztak. " i 

Az unitárius egyház törvényesen bevettnek nyilvánítása ide 
jében a helvét hitvallás már az akkori szervezet kereteiben Dá- 
vid Ferenc előtt állott, de mert a szervezet kérdésével nem fog 
lalkozott, a szokásos zsinattartáson és hítvítákon felül nem talá- 
lunk adatot arra, hogy az egyházközségek és az egész egyhá 
igazgatására valami eltérő irányítást adott volna. 

A nyugat európai reformácio a szervezetek rendezését a Cal 
vin Institutio-ján kívül más rendszabályokkal ís igyekezett elő 
mozdítani, 

Mokos Gy: A hercegszöllősi kánonok — más egyházi ká- 
nonokkal egybevetve c. munkájában (Bp. 1901) érdekes összeha- 
sonlitásokat tesz. ; 

Utal az 1540. évi Kirchenordnunég-ra a würtenbergi 1547. évi 
Synodalordnunégra, továbbá a francia és angol befolyásnak kitett 
rajnamenti s főleg az 1563. évi pfaltzi és az 1566. évi hesseni 
Kirchenordnung rendelkezéseire. 


folytán a Magyar Királyság és Török Hódoltság területén volt unitáriusokat 
nem védték s ekként a Kassáig és Pécsig elterjedt unitárius hitet vallók meg- 
fogyatkoztak és végre teljesen elenyésztek. (L. Kanyaró F.: Unitáriusok Ma- 
gyarországon. Kolozsvár, 1891.). 

Az ország akkori szétdaraboltsága mellett az unitárius vallás a magyar 
királyság területén sem vált bevett vallássá (recepta religio), de viszont Erdély- 
ben a rekatholízacio és hivatalból való kizárás dacára fenn tudta tartani magát. Er- 
délynek 1848-ban Magyarországsal való egyesülése szükségszerüvé tette, hogy 
az unitárius vallásról a magyar törvényhozás is intézkedjék. 

A vallás dolgában keletkezett 1848. XX. t.-c. 1. §.-a így szól; 

Az unitárius vallás törvényes bevett vallásnak nyilvánittatik." 

Ezt kiegészítette az 1868. XLIII. t.-c. 14. §-a ekként : 

Erdély mindazon törvényei, melyek az erdélyi területen és a korábban 
ugynevezett magyarországi részeken a bevett vallás-felekezetek, egyházak és 
egyházi hatóságok vallásgyakorlati s önkormányzati szabadságát, jogegyenlősé- 
gét, egymásközötti viszonyait s illetőleg hatáskörét biztosítják, nem csak sértet- 
lenül föntartatnak, hanem egyszersmind a görög- és örmény katholikus és a 
keleti görög szertartásu egyházakra kiterjesztetnek. 

! Az unitária religió az Approbata Constitució szerint a bevett vallások 
egyikeként erősíttetett meg jogaiban: A négy recepta religiók . . . ennek utánna 
in perpetuum pro receptis tartassanak s ezeknek... a szokásos helyeken való 
gyakorlása ezután is megengedtessék. (T. R. I. Cim 2 cikk.) 

De Dávid Ferenc előtt ott állott nagy hítvitázó ellenfele és 
kíváló szervező képességü reformátor társa: Mélius alkotása, a 
debreceni 1567. évi zsinat által elfogadott egyház szervezet, amely 
nArticuli majores" nevet nyert. 


Az akkori helyzetéből nézve az események folyását Dávid 
Ferencnek nem volt oka az egyszerü egyházközségek életét rend- 
szabályozásokkal megkötni, a kolozsvári egyházközségben és ál- 
. talában a városokban irányítását úgy is a kívánt módon érvé- 
nyesithette. 

A Dávid Ferenc elitéltetése (1579. VL 1—3.) után a szer- 
vezés szüksége okszerüleg felmerült, mert az egyház a teljes szét- 
hullásnak nézett elébe, Az erélyes és kiváló szervező képességü 
Blandrata nem csak az unitárius hit fennmaradását előmozdító 
Hítvallás-t készítette el, hanem az egyház szervezet kiépítéséről 
s azokból az egyházi rendtartás előkészítéséről is gondoskodott.! 


Blandrata az innovatio vádjának drámai erővel végbefeje- 
zéshez jutása után már 1579. VIL 2-ra Kolozsvárra zsinatot hi- 
vott össze, amelyen az egyházi ügyek intézésére egy 24 tagu egy- 
házi tanácsot (consistorium) állíttatott fel. 

E zsinat néhány rendtartási szabályzatot ís készitett. A 4. 
pont szerint: Egy pap is helyét elcserélni, vagy más helyet vá- 
lasztani a Superintendens és Consistorium hire nélkül ne meré- 
szeljen. A Consistorium ígéri, hogy az egyház reformját rövid 
időn elkészíti és zsinat elé terjeszti. 

: A protestáns egyházalkotmányok a hierarchikus katholikus 
egyháztól elvi alapokon tértek el. A róm. kath. egyházban a kulcs- 
hatalom letéteményese Péter utóda, a római püspök: a pápa: 
Ezért a kath. egyház szervezete: a püspöki hatalmon át nézendő. 

1. Az anglikán egyház a kath. egyház szervezeti felépítésé- 
ből a legtöbbet tartott meg. 

2. Luther az egyházi szervezettel kezdetben nem is törő- 
dött. Az egyházi szellemet akarta megreformálni. Az általa hir- 
detett elvek követői a régi püspöki szervezet kereteiben éltek 
tovább, a Luther tanításaival egyező módosításokkal. Luther ta- 
niításai révén a világi fejedelem vévén át az egyház igazgatása 


1 Eredeti latin szövegben lásd Jakab Elek : Dávid Ferenc emléke. Ok- 
levelek XIX. 

feletti hatalmat: a fejedelem lett a püspöki rendszer letétemé- 
nyese, j 
A fejedelem az egyházat az általa kinevezett consistorok 
révén : az országos consistórium utján igazgatta. A consistorium 
és az egyházközségek között a kapocs: a püspök, aki a papok. 
feletti felügyeletet gyakorolja. Hitelvi kérdésekben külön mükö- ; 
dött a zsinat, E rendszer elméleti formái a) a püspöki, b) terü- 
leti, c) társulati elmélet, d) lényegrendszer. (Schleiermacher). j 
3. A Zwingli—Kálvin-féle reformációnak a fejlődési irányát i 
a jogászi iskolázottságu Kálvin adván meg, érthető, ha Institutio i 
religionis christianae c. munkájában a szervezettel oly részletesen 
foglalkozott. A továbbfejlődésre a genfi egyház gyakorlati ered- 
ményei szolgálván alapul, érthető, ha Európában a különböző 
politikai szervezetek folyományaként a presbiteri rendszernek is 
különböző árnyalásai fejlődtek ki. 
A kálvini szervezet alapja az egyházközség. Az egyházköz- 
séget a presbiterium (vének tanácsa — consistorium) igazgatja. 
i 
i 


Árnyalódások : 


a) A tiszta presbiteri rendszerben az egyházközség befeje- 
zett egyház, — minden további szervezettség nélkül. (Independens, 
kongregatio). Ezaz ujabban sokat emlegetett amerikai gyülekezeti 
elv őse. 

b) A zsinat-presbiteri rendszer a szervezetben levő erő ki- 
fejezője. Eredeti francia szervezetében alulról fölfelé szervezett: 
gyülekezeti consistorium, tartományi-zsinat és nemzeti zsinat alak- 
jában lép előtérbe, de Erdélyben, az itteni állami szervezethez 
igazodva, kombinált formában jelenik meg. 

A püspök elnöklete alatt müködő és önmagát kiegészítő 
consistorium az esperesen át igazgatja az egyházat és az egyház 
törvényhozását a hivek befolyása nélkül létrejött zsinat gyakorolja. 

c) Az an$gol-pűspöki rendszer. 

A világi és egyházi kettős elnökség eredetileg a lengyel 
egyház-alkotmányban jelentkezik gyakorlatilag. Érthető, ha az Er- 
délyi és magyar protestáns egyházakban ezt a fejlődési irányt ész- 
lelhetjük. 

A részleteket a nagyobb egyházjogi munkákban találhatjuk 
meg, de ennyit nélküűlözhetetlennek tartottam felvenni, mert enél- 

kül az unitárius egyházban a testületek keletkezése és folytonos 
alakulása nem volna az olvasó által megérthető. 

A papi consistorium 1579. IX. 14.-én az egyházi reform- 

. kérdésben nem határozott, hanem azt kellő megfontolás céljából 
november 1-re tüzte ki, azonban akkor nem a Disciplina Eccle- 
siasticaval foglalkozott, hanem ennek mellőzésével a Dávid Fe- 
renc és Blandrata György között fennforgó hitelvi vita kérdésé- 

. ben a lengyel ecclesiától beérkezett válasszal. 

Ezt azért emelem ki, hogy az 1579. évi szeptember hó 14-re 
előkészített egyházi reform (Disciplina Ecclesiástica) akármilyen 
tartalmu volt is, egyházunkbani elfogadva nem lett és 1626 évig 
ily rendszeres unitárius egyházi rendtartásról forrásaink nem 

. szólnak. 

Ez álláspontom támogatása céljából utalok a Hunyadi Deme- 
ter püspöksége idejében 1592. évi XIL 3-án Tordán tartott zsí- 
nat végzéseire, nemkülönben az ugyanott 1598. évi junius 16-án 
és 1601 évi julius hó 15-én tartott zsinat határozataira, amelyek 
oly egyszerű rendelkezések, amelyekre egy rendes Disciplina ese- 
tén szükség nem lett volna.! 

A magyar unitárius egyház első, rendszeres Disciplina Eccle- 
siastikája 1626-ban volt elfogadva, amelyet a Lengyelországból 
származott Valentinu Radeci (Radetzki Bálint) püspök készitett s 
ezért idézése: D. Eccl. Radetiana.? 

Helyénvalónak látom e helyen megjegyezni, hogy a nagy- 
váradi 1677. évi zsinat által elfogadott , Articuli Minores"-t Gönczi 
György ,De Disciplina Ecclesiastíca" címmel könyv alakban meg- 
jelentette. 

Én ráutaltam, hogy a krakkói zsinat által 1573-ban elfoga- 
dott Constítutiok ís kapcsolatban lehetnek a lengyel származásu 
Radeczki munkálatával. Botár Imre tanár afia jelzi ís egy levél- 
ben, hogy a Radetiana mintájára reáakadt. 


Dr. Tóth György, 


1 L. Dr. Tóth Gy, Unitárius Egyházi Törvények gyűjteménye III, kötet 


XIII XV. lapjain. 
2 Részletesebben lásd e kérdést munkám III. kötetének előszavában. Az 


unitárius egyházalkotmány jogtörténeti kifejlődésének további ismertetésénél e 
Disciplina rendszeréből indultam ki; 

Szertartások és vallási szokások 
az unitárius egyházban. 


Keresztelés.! 
5-ik közlemény. 


Isten tisztelése és imádása nincsen sem helyhez, sem időhöz 
kötve, de az ember életének minden főbb mozzanata kapcsolatba 
van hozva Istennel, A születéstől a halálig keressük az alkalmat, 
hogy Istenünkre gondolhassunk s nagy nevét emlegessük. 

Miután a fentebb elmondottakban megismerkedtünk az uni- 
tárius istentisztelet főbb . részeivel: az imádkozással, énekléssel és 
az igehirdetéssel, nyomozzunk tovább. A szertartások nagy rész- 
ben külső formaságok, de mindenik vallásos, hitépitő és istentisz. 
telő alkalommá válik, mert mindeniket Isten szolgája, a lelkipász- 
tor-pap végzi. Ezek által már, az általános istentisztelés helyett 
részletezőbb, az egyes emberhez s főképpen a családhoz viszonyló 
istentisztelést végez. Igy fogjuk fel a keresztelés, esketés, temetés, 
urvacsora, konfirmálás stb. szertartásait. 


Régi szokások és gyakorlatok. 


A keresztelés történelme két természetes csoportra oszlik: a 
reformáció előtti és a reformáció utáni csoportra. 

A keresztelés gyakorlatban volt már a Krisztus előtti időben. 
Az egyiptomi Isis, az indus Mithrás-isten kultusza általános volt: 
Ez istenek követői csak azok lehettek, akiket megmosással vezettek 
be a vallásba. Izraelben is hasonló volt az eljárás. Akik Izrael 
tagjai akartak lenni, férfi, nő vagy gyermek, három tanu jelenlété- 
ben megkeresztelkedtek. Keresztelő János ezt a régi gyakorlatot 
folytatta a Jordán mellett, holott ő a körülmetélés gyermeke volt. 


! Disciplina Ecclesiastica: Egyházi rendtartás, Gálfi Lőrinc forditása, 
közölve dr. Tóth György : Az Unitárius egyház rendszabályai III. 89 sz. lapjain. 

"A nyolcad napon eljövének, hogy körülmetéljék és atyja neve Za- 
kariás helyett, Jánosnak nevezteték atyja kivánságára. (Luk. I. 
59, 63). 

Ugyanezt az eljárást követték Jézus szülői. (Luk. 2. 21.) Tehát a 
kereszténységbe a körülmetélés bevonult a két alapitó apostol, Keresz- 
telő János és Jézus Krisztus utján. De János a vizben keresztelést tar- 
totta a megtérés legbiztosabb jelének és foglalójának. Nagy hire és 
"nagy hatása is volt. Ennek bizonysága, hogy Jézus is fölkereste a 
keresztelőt. 

János, a keresztelő, a Jordán vizében megmosta mindazokat, 
akik hozzá közeledtek. (Mt. 3. r. 6). 

Nemcsak a megtérés jele volt ez, hanem a külső megtisztulásé 
is, mert aki akár a puszta futó homokjában, akár az utca porában 
járt a keleten használt szandálban, nagyon rászorult a mosakodásra 
és a fürdésre. Bármilyen közönséges tisztálkodás volt ez a termé- 
szetes eljárás, mégis ez volt a , megtérés keresztsége". , És meg- 
keresztelkednek vala ő általa a Jordán vizében, vallást tevén az ő 
bűneikről. Akkor eljöve Jézus Galileából a Jordán mellé Jánoshoz, 
hogy megkeresztelkedjék ő általa." (Mt. 3. r. 6, 13). 

Később, Máté szerint (28, 19) maga Jézus utasitja tanitványait, 
hogy ,a népeket megkereszteljék". Erről a versről a bibliai kritika 
kimutatta, hogy Jézus halála után, a keresztény egyház kialakulása 
kezdetén, Kr. u. 150 körül, toldották be az evangélium végére. 

Szükség volt hasonló eszközökhez folyamodni, hogy az uj evangé- 
. lium terjedése biztosítva s az isteni titkos erő hatalma elismerve 
legyen. Pál mondja: a mi egyéb időben meg nem ismertetett az 
az emberek fiaival, az most kijelentetett az ő szent apostolainak és 
a profétáinak a lélek által. (Péter 8. r. 5). 
Keresztelő János megkeresztelte Jézust is, , mert ő maga ki- 
ván eleget tenni minden igazságnak". Ez a keresztelés a folyó vi- 
zébe bemeritéssel történt. Az eseményt mind a három evangélium 
följegyezte és rendkívüli jelentőséget tulajdonitnak neki. Égi jellel 
kisérik. A kiszinezés célja kétségen kivül az, hogy Jézus messiás- 
ságát már az előjelekkel is bizonyítsák, ami azt a gondolatot éb- 
"reszti, hogy enélkül a keresztelést Jézusra — a messiásra — nézve 
-igen közönséges, sőt lealacsonyító cselekedetnek tartották volna. 

Tehát az evangélium szerkesztői és irói nem kimélték meg 

ezt a keletiszokást a zsidó messiási várakozás bűvös és csodás hatásától. 


Ezzel is hozzájárultak az eredet elhomályosításához. Harnack. 
a nagy theologus és dogmahistoria iró mondja: direct uton nemi 
lehet bizonyitni, hogy a keresztséget Jézus alapitotta volna. Máté: 
28, 19. (megkeresztelvén őket atyának, fiunak, szentléleknek nevé. 
ben) nem az ur mondása. A feltámadott Jézusnak csak a későbbi. 
hagyomány tulajdonit beszédet vagy parancsot. Jézus előtt isme- 
retlen a trinitárius formula. Sem János, sem Pál nem ismeri. Jézus 
megkeresztelkedett, de nem keresztelt. (Ján. 4. 2.) 

Valamint a görög és más népek hitfelfogása szerint, a keresz- 
tények között is folyamodni kellett titokzatos jelekhez, misteriumok- 
hoz, , hogy a profan elemeket távol tartsák". A pogányokat kizár- 
ták mindaddig, amig a kellő előkészület után a keresztségre alkal; 
masok nem lettek. 

Ennek a másik oka az volt, hogy a kereszténnyé lettek tár- 
saságát megakarták védeni az alacsony dolgoktól s azoktól, akik 
bűvöléssel, csillagjóslással, csodatevéssel foglalkoztak. Hasonló el- 


, járást követtek azokkal, akik vallásos, vagy szinpadi nyilvános já 


tékokban, mutatványokban résztvettek. Akik a hosszas előkészületi 
próbákat kiállották, azokat a keresztelés szertartásában részesitették 
Lukács szerint (Ir. 4. v.) Teofilus is részesült ebben a tanitásba 

amely néha két-három évig tartott. 

A tanító a megkeresztelésre előállottnak fejéretette a kezét és 
imát mondott a gyülekezet előtt. 

Hogy mily lassan és nehezen alakult ki a keresztelés gya. 
korlása annak értékes bizonysága, hogy a keleti egyházban ne 
december 25-én, hanem január 6-án jelenik meg, (Epiphania) mert 
nem a születést, hanem a kercsztelést ünnepelték. A karácsonyt 
csak 376-ban kezdték ünnepelni. 

Az őskeresztény egyházba fölvételre két időszak, husvét és 


.pünköst volt kijelölve. Husvét estve a közönség összegyűlt, hog 


lássa a jelöltek előkészülete eredményét. Egész estvét böjtöléssel és 
imádkozással töltötték el. Mikor a nap kezdett hajnalodni, a jelöl- 
teket előkészítették a vizbe bemeritésre. Ruhájukat levetették. A nők 
hajokat kibontották, nyakékszereiket, más diszeiket letették. Először 
az ifjak, azután a férfiak, majd a nők következtek. Még mielőtt a 
vizbe merültek volna, mindenik kijelentette, hogy megszakit minden 
közösséget az ördöggel és minden angyalával. Azután háromszor 
alámerültek. , Midőn aztán kivesznek minket, tej és mézből készült 

Vvegyüléket veszünk a szánkba és egy egész hétig tartozkódunk a 
fürdéstől". (Tertullian szavai). 

Kezdetben, de később is, ha a körülmények ugy kivánták, 
sokkal rövidebb idő alatt, sőt alkalmilag is megtörténhetett. (Csel, 
16. r. 13. sk.) Ha folyóviz nem volt közelben, a fejre öntöttek 
háromszor. 

Már az első száz években egybekapcsolták a kereszteléssel az 
. ördög megtagadását s a világi dolgok megvetését. 

A legrégibb rituális könyvekből az tünik ki, hogy a keresz- 
telés három fokozaton ment át. A gyermeket, a régi zsidó eljárás 
szerint először a templom tornácába vitték, hol a pap, vagy egy 
az öregek közül, keresztény nevet adott neki s némely esetben ke- 
resztet vetett a homlokára. Rövid ima után intést mondott, hogy 
vallásosan neveljék. A negyvenedik napon bemutatták a gyermeket 
szülői. Ez már. a tisztulás jele volt mirid az anyára, mind a gyer- 
mekre. A pap kezét fejére téve imát mondott. Ugyanez történt a 
Lukács leirása szerint Jézussal: mikor beteltek Mária tisztulásának 
napjai, a Mózes törvényei szerint, felvivék Jeruzsálembe, hogy be- 
mutassák az Urnak. (Luk. 2. r. 22). 

Ez a bibliai szöveg alkalmas volt a keresztények kezében az 
eljárás bevezetésére, de egészen kétséges, hogy a negyven napos 
gyermeket a jeruzsálemi templomban mutatták be. A második év- 
százban Tertullian csodálkozik azon, hogy fiukat és leányokat ke- 
. reszteléshez bocsátnak, egyszerüen az ők kedvökért. Szerinte meg 

kell várni mig megértik mi a jelentősége, Azonkivül miért is sies- 
.senek a kis gyermekek bűneik bocsánatáért ? A hiressé lett Augus- 
tinus tizennégy éves korában, betegségében kérte, hogy kereszteljék 
meg, de anyja, Veronika korainak találta. Csak harminc éves ko- 
rában keresztelték meg, mint Jézust. Némelyek életök végéig vártak, 
hogy a kereszteléssel a bűntől megtisztulva mehessenek a menny- 
országba. A negyedik százban már kezdették gyakorolni a gyermek 
keresztelést.! 

Az evangeliumok és az apostoli iratok után különös értéke 
van a Tizenkét apostol tanitásának a dogmatikus jellegü kérdések 
elbirálásánál. Ez a nagybecsü irat a imásodik részben a 7-ik fej.-ben 


1 A 2-ik évszáz végén Ireneus sürgette a gyermekkeresztelést, de nem 
lépett életbe. 

szól a keresztségről, tehát nem oly régi forrásból származik, mi 
a megelőző 1—6 fej. A 7-ikben a keresztelésről igy rendelkezik 
, Kereszteljetek az Atyának, a Fiunak és a Szentléleknek nevére élő 
vizben. De ha élő-vized nincsen, más vizben kresztelj, ha pedi 
hidegben nem lehet, melegben. De ha egyik sem volna, tölts há- 
romszor vizet a főre: Atya, Fiu, Szentlélek nevére". 


Annyira hangsulyozza a formulát, mintha nem is a keresz 
telés volna a fontos, . 


Érdekessé teszi a befejező intézkedés: ,a keresztelés előt 
pedig hadd böjtöljön a keresztelendő és mások is, akiknek lehet 
A megkeresztelendőt pedig szólitsd fel, hogy bőjtöljön egy va 
két nappal előre". ú 


Ez már egészen elüt az evangéliumoktól, mert azokban sz 
sincsen ilyen előkészületről 

A Tanitás 9. fej. ujabb meglepőt tár föl, mert azt mondja 
hogy urvacsorát csak azok ehetnek és ihatnak, , akik megvanna 
keresztelkedve az Ur nevére". 

Az angol püspöki egyházban ma is gyakorlatban van. A róm 
kath. egyház szerint szintén előkészületet tesznek a felnőttek, ki 
vetvén szivökből minden egyéb gondolatot, mert csak igy szaba 
dulnak meg , eredeti bűnből". (Esztergomi 1583. évi Ritus). A vizb 
való bemerités jegyzi a bűnnek halálát és eltemettetését. A vizből 
való kivételét a bűnnek halálából való feltámadást". Tehát a r 
katholikusok a bemártást is gyakorolták. A viznek csodatevő, isteni 
erőt tulajdonitottak. Magyarázatul hivatkoztak arra, hogy , kezdetben 
Isten lelke lebegett a vizek felett". Az anglikán pap Isten segedel 
mét kéri, hogy a viz megszenteltessék s elmossa a bűnt. Akik meg 
keresztelkedtek, mint ujszülöttek befogadtattak a Krisztus egyhá- 
zába és az örök váltság részeseivé lettek. 


A keresztelés fontossága és a szertartás sokoldalusága az 
idő rendjén, mind nagyobb lett. A püspök befolyása végül oda 
emelkedett, hogy nélküle a keresztelés nem törvényes, nem érvé- 
nyes. A felszentelt pap megnyerte ezt a jogot a felszenteléssel. 

A kételkedők és akiknek a hosszas szertartás nem tetszett, 
azt kérdezték, hogy a tanitványokat ki keresztelte meg s hogy ju- 
tottak a megváltás boldog állapotába? A kérdésre a keresztény 
apologeták azt felelték, hogy ők is részesültek a keresztségben, 

midőn Jézussal a csónakban voltak, mert a vihar felverte a vizet 
s rájok preckelte. 

Az a kérdés is foglalkoztatta a keresztény atyákat, hogy mi 
örténik azokkal, akik nem készülhetnek rá a keresztelésre, vagyis 
csecsemőkkel és azokkal, akik kereszteletlenül halnak meg? A 
elelet egyszerü volt: t. i. ,a halottaknál sokkal értékesebbek az 
lők, a kicsinyektől pedig nem kell megvonni az áldást, mert az 
a szülőket bántja." A nehézséget ugy próbálták elenyésztetni, hogy 
a gyermek helyett a keresztszülőre ruházták a felelősséget. Külöm- 
benis a gyermek-keresztelés utjában igen nagy akadály volt. A 
bibliából nem lehetett támogatni. Az egyházi atyák sem foglalkoz- 
tak vele. Csak a harmadik évszázban emlegeti Origenes, de az 
ujraszületés gondolata még ekkor sem volt alkalmazva, mert a 
gyermek még semmi rosszat nem cselekedett. Arról ekkor még nem 
esett szó, hogy eredendő bűn is van. 

Végül mégis be kellett illeszteni ezt a szerencsétlen gondo- 
latot a keresztény felfogásba. Ki kellett mondani, hogy a csecsemő 
is bűnös, mert az első szülőktől rászállott az átok és a bűn. 

Ezzel egy halálosan sötét felhő nehezedett az embervilág lel- 
kére és életére. Mert mit használ valakinek ez a világ, ha ő szün- 
telenül csak azzal foglalkozik, hogy romlott, rossz, teljesen képtelen 
jóra és készülnie kell az örök kárhozatra és veszedelemre?! 

Minthogy a kereszteléstől származott a  büntől-szabadulás, 
gondosan intézkedtek, hogy a püspök hatása még akkor is bizto- 
sittassék, ha a keresztelést más végzi. Igy keletkezett a konfirmálás, 


tehát a bérmálás. 
Ez gaet; 

Az, amit a fentebbiekben elmondottam, a keresztelés eredetére 
vonatkozik, de már is magában foglalja a csiráját minden további 
módosulásnak, változásnak, reformnak és visszaélésnek. Természetes, 
hogy a reformáció a keresztelésre is elsőrendü figyelmet forditott. 


Dr. Boros György. 

A magyarországi protestáns egyházak hiveit az 1517. évi 
október 31-ikének emlékére rendezett ünnepség évek óta össze 
hozza a Redout nagytermébe, A nekünk beküldött meghívóból öröm- 
mel látjuk, hogy a három protestáns egyház reprezentáns egye- 
sülete: a Bethlen Gábor Szövetség, a Luther Szövetség és a 
Dávid Ferenc Egylet karöltve dolgoznak. Ez jól esik a mi erdélyi 
lelkünknek, Ez a szellem: az erdélyi lélek munkája. Gyümölcse : 
a felekezetközi béke, Áldása az ország nyugalma, Jólesik látnunk 
a három protestáns egyház együttes szereplését. Egyházunk ré- 
széről a mult évben dr. Mikó Ferenc ig. miniszteri osztályfőnőö 
és az idén dr. Tóth György kúriai bíró alia mondottak záró- 
beszédet. Dr. Tóth Cyörgy ezeket mondotta : H 


Az emberi társadalom fejlődésének átfogó, egyetemes szem- 
lélete és tudományos megvizsgálása napról-napra meggyőzőbben 
állítja elénk azt a nagy összefüggést, azt a mély egymásba fonó- 
dottságot, amely az ember fizikai életében és lelkivilágában ható 
tényezőként müködik s az emberi közösségeket formálja, alakítja. 

A nagy, széles embertömegek a titokzatos erők hatása alatt 
keletkezett különböző, egymásra következő s évezredes nomád 
életet élő nagy kultúrák keretében törnek az Isteneszményb 
kapcsolódó emberi tökéletesség felé, 

A keleti (egyiptomi, assyr babiloni, semi, helén, latin,) nagy 
kultúrák után a geográfiailag széttagolt és különböző fajok által 
lakott Nyugateurópa népessége az egységes keresztény kultúra 
keretében éli ki emberi és történelmi elhivatását. Ez a kultúra 
önmagában is külön érzékelhető, de azért az egyetemes fejlődés- 
sel összefüggő, világtörténelmi folyamat. Ez a nagy kultúr egység 
ép oly kultúr-részletszépségeket tár elénk, mint az egyazon terü- 
let vegetaciójának, virágzó pompájának harmonikus szépsége, 

A reformációt megelőző reneissance történelmének kereszt- 
metszete ma már kétségtelenné teszi, hogy az erkölcsi világren- 
den nyugvó egyetemes társadalmi fejlődés keresztény lelkiegysé- 
gét a keleti egyház elszakadása (1054—1453) után a művésze- 

ekben ragyogó, pompázó, de a hitéletet közömbösítő reneissance 
jomlasztotta meg s nem mi protestánsok. 

Az egységes keresztény kultúrát, mint a külünböző tőrté- 
elmi ható-erők eredményét, a reformáció korszakában a többi 
ényezők mellett a hitélet szinezi s a korszak lelkiségét a hitélet 
egujhodása és bensőséges átélése érzékelteti, 

A reformáció nem elszakadás a kereszténység lelki világá- 
ól, hanem a krisztusi kereszténység megvalósítására való törek- 
vés a hitélet és erkölcs megjobbitása által, 

A reformáció ugyanannak a mennyei magasságból reánk 
radó  Isten-hitnek a megnyilvánulása, amely a nyugateurópai 
kultúra sokrétű s a fejlettséghez símuló variációkban jelentkező 
lelkíséget adja, 

Az Istenhit fénylő sugárkévéjének lényegén mit sem változ- 
tat az, ha a mi lelkünk szenvedélytől mentes, harmatcsepp tisz- 
taságú prizmáján átszűrt Istenhitnek a lutheri, kálvini, dávidferenci, 
vagy bármely más árnyalatát találjuk jóravezérlőnek: csak ér- 
zésben, gondolatban és cselekedetben kövessük a Krisztust. 

A nyugateurópai kultúrának a mai érzetünk és látásunk 
szerint hordozója mindenki, aki lelkierejét, gazdagságát és mun- 
kásságát e kultúrára áldozza. És részese mindenki, aki e kultúra 
áldásait lélekben élvezni és becsülni tudja. 

A történelmi megmásíthatatlan tényezők előtt az élet tanító 
mestere : a história is zászlót hajt. Megállapította, hogy az erdélyi 
ember már ezelőtt negyedfélszáz évvel a tordai 1568. évi ország- 
gyülés világtörténelmi jelentőségű deklaráicója után kénytelen volt 
lemondani saját vallásának kizárólagos érvényesítéséről és ez 
gyakorlatilag előfutárja lett a felekezetek békés és egyenjogú 
együttélésének. 

A reformáció emlékének e megszentelt: ünnepén, ma ami- 
dőn nemzetközi békék és országos törvények sorozata bíztositják, 
hogy mindenki szabadon vallhat bármely hitet, sőt a bevett és 
elismert felekezetek körén kívül ís egyenjogú polgárként élhet, 
szeretnők, ha a nagy ünnepségek vezető férfiainak keresztényi 
türelmet és krisztusi szeretetet hirdető üzenetei eljutnának e sors- 
verte ország legegyszerűbb polgáráig is. Szeretnők, ha az irányító 
tényezők és az ország összes vezérférfiai tettek által vinnék be 
a köztudatba, hogy a magyar sorsközösség szempontjából az 
egyéni érték, az egyéni érdem a legsulyosabb döntő tényező. 

Ez az állásfoglalásunk áll a szellemi és fizikai munkásokra 
egyaránt. i ; 

Viszont a nyugateurópai kulturközösségben élő összes hazai 
felekezetek történelmi sulyú hivatásukat akkor töltik be, ha a 
magyar sorsközösség jegyében minden féltékenykedés nélkül vég- 
zik el a nagyközönséggel szemben elodázhatatlan felvilágosító, 

tanító munkájukat, mert a jövőben azé a hatalom, aki a szél 
néprétegek lelkiéletét hatalmi szó nélkül uralni és irányitani képes, 
Az egyházak, mint a személyi és vagyoni biztonságot élvező 
mai polgári társadalom történelmi szervei, meg kell, hogy győzzék 
a nagy tömeget, hogy a tiszta materialista világfelfogással szemben 
a haladás lelkítényezői a nagy tömegek életéből ki nem kap- 
csolhatók. ; 
Jól tudjuk és látjuk, hogy a társadalmi fejlődés során a 
kultúra tényezői közül ma, a vallási és politikai szabadság küz- 
delmei után, a gazdasági erők kerültek előtérbe s ezért ez adja 
a kor szellemét, de a hitélet, a haladás e mindenütt érvényesülő 
tényezője: a lélek munkája nélkül minden kultúra összeomlik s 
a támadókat is maga alá temeti. j 
Mi, protestánsok, hűségesen kitartunk amellett, ami jó. Ami 
rossz, az ellen állhatatosan küzdünk. Ez a protestáns életfelfogás 
tartalma: az igazságkeresés. Az igaz ember jó ember. . 
Mi, protestánsok, a korszerű egyetemes emberi gondolatok, 
eszmék elől nem zárkózunk el, sőt azok megvalósításán fárado: 
zunk, mert zászlónk a haladás jelszava: semper reformari debet, 
Keresztény testvéreim! Mi a magunk részéről a nagy idők 
emlékének szentelt ez ünnepen erősítsük meg magunkban azt a 
protestáns gondolatot, hogy a dicső elődök példáját követve, 
gyermekeinket minél tökéletesebb személyiséggé, az Ur szive 
szerinti emberekké neveljük, mert az élet küzdelmeiben csak ig 
tudunk erőt szegezni az erővel szemben: a mélyebb hit, a na- 
gyobb tudás, sziklaszilárd erkölcsi érték s mindezek foglalatjai 
az áldozatos krisztusi szeretet által. 
Ne feledjük, hogy ez az egységes keresztény kultúr-társa- 
dalom csak addig áll, amig nehéz időkben ebből támadnak alkal- 
mas vezérek, I 
Mi bizunk abban, hogy a protestáns szellem mindig kiter- 
meli azokat a vezéregyéniségeket, akik hivatva lesznek soka 
szenvedett hazánkat a nemzettörténelmi hivatásának irányvonalá- 
ban a békességes, boldog élet révébe vezetni. 
Mi hisszük ezt, mert hiszünk a Jézus Krisztusban és az ő 
tanitásainak igazságában. Amen." 


Dr. Tóth György. 

Mikó Imre: Az erdélyi falu és a nemzetiségi kérdés, Az 
Erdélyi Fiatalok falufüzetei. 4 szám. Kolozsvár, 1932. 

Előttem van ez a könyv. Nézem a szerzője nevét. Erről a 
névről egyháztőrténelmünk két katasztrófális korszakának esemé- 
nyei jutnak eszembe, Ezek a mozzanatok a Bölöni Mikó-család 
azon tagjait hivják emlékezetembe, akik egyháztörténelmünk e 
súlyos korszakaiban felelős állásaikban súlyos terheket vittek s 
. minden elismerésre méltó buzgósággal védték egyházi és iskolai 
. aujtonomiánkat. A fiatal szerző édes apjáról, aki idestova egy 
tizede áll kisebbségi jogainkért folytatott küzdelmeink első vona- 
lában, mint feltünés és hangoskodás nélkül, de hűen kitartó, lelki- 
ismeretes közkatona, ne essék tőbb szó. De nem tudom magam- 
tól elútasítani azt a gondolatot, hogy ne hivatkozzam szépapjára. 
Mikó Lőrinc, mint kolozsvári jónevű ügyvéd kerül a közbizalom 
hívására az 1847-ben szervezett jogi tanszékre tanárnak. De a 
nemsokára bekövetkezett szabadságharc eseményei elszólították a 
tanári székről, melyre többé nem is került vissza, mert az abszo- 
lutízmus kormánya nem engedte meg felekezeti intézeteknek a 
jog tanítását, De vissza került az egyházi közigazgatás referensi 
szolgálatába. Abban a korszakban, mely a szabadságharc leverése 
után ránk következett s abban a küzdelembe, melyet az egy- 
háznak iskoláiért az Organisations-Entwurf németesítő erőszakos- 
kodásaival szemben folytatni kellett, Mikó emberül állta a he- 
"Iyét. Az volt ő, amit a német ugy fejez ki: der rechte Mann 
am rechten Platz. Ember a gáton! 

S íme most az édesapa s a szépapa után előáll ez a fiatal- 
ember, aki alig rázta le magáról az iskola porát, de az egyete- 
mét talán nem ís, beáll az elődei által járt barázdába s folytatja 
elődei munkáját. Sorsszerű küldetése a családnak! Minden jel és 

Irodalom. 
valószínűség szerint hasonlóan hű lelkiséggel és ilyen szép ke 
dés után — ki tudja? — talán szebb és dicsőségesebb ered 
ménnyel ! 

A szerző annak a fiatal nemzedéknek a soraiba tartozi 
amely néhány év óta mind öntudatosabb tervszerüséggel folytatja 
azt a munkát, amelyet összefoglaló néven talán falunevelés szó- 
val fejezhetnénk ki legtalálőóbban s amelynek végső célkiítüzés 
az: közelebb hozni a várost a faluhoz, a magyar kisebbség nem 
zeti intellektűel elemeit a földmivelő falusi tömeghez. Abban 1 
alapvető meggyőződésben él ez a nemzedék s azt hiszem, hogy 
a magyarság soraiban nincs számottevő elem, mely ebben a fel- 
fogásában nem osztozna, hogy a romániai magyar nemzeti kisebb 
ség nemzeti léte, sorsa és jövendője attól függ, hogy sikerül- 
ezt a kérdést az egész kisebbségi nemzet tudatába beoltani, át 
éreztetni vele mindent magábafoglaló nagyjelentőségét s gondol- 
kodását és öntudatos munkásságát e cél tervszerü munkálására 
beállítani. 

Az Erdélyi Fiatalok falu-fűzeteiben — jól esik megállapi 
tanunk — ez már a második, melynek szerzője sorainkból, kol- 
légiumunk növendékei közöl kerül ki, Az első Pap Zsigmon 
volt, kinek ilyen tárgyu érdemes könyvéről "szintén megett 
tünk. Mikó Imre nem készületlenül fog tárgyához. Elméleti ala 
pot ad fejtegetéseinek s örömmel látjuk kellő olvasottságát és ké 
szültségét a kérdés irodalmában. A második rész saját utánjárá- 
sának és helyszínén végzett megfigyeléseinek és szerzett adatai- 
nak feldolgozását adja. Ki kell emelnünk, hogy nagy szorgalom- 
mal és fáradhatatlansággal gyüjtötte és irta össze s dolgozta fel 
Ezek a faluk: Borsa, Bádok, Kide, Csomafája, Gyula, Doboka, 
Kendilóna, Bonchida. Programmjuk az, — Isten segítse őket! — 
hogy ilyen módon írják le az egész Erdély területén szétszórtan 
és tömegekben élő magyarság szociográfiai adatait, Ez volna aj 
kitűzött munka első lépése, Azután következhetik egyéb. De amig 
ez elvégezve nincs, addig minden egyéb csak módszertelen s en- 
nélfogva céltalan próbálgatás,. " 

Mikó munkájának olvasása közben sokszor jutott eszembe, 
hogy íme, mi öregek egy hosszu életen át folytatott állandó ta- 
nulás után is mennyire nem ismerjük saját szülőföldünk szocio- 
érafiai viszonyait, mennyire eltávolodtunk a falu lelkétől, s a be- 

fcsületes lélek őszinteségével kell mea culpáznunk, hogy íme az 
jitju nemzedék egy világot megrázó katasztrófa után eszméltet 
öntudatra, hogy merre kell keresnünk magyar népünk fennmara- 
dásának és jövőjének útját. 

Azok a megállapítások és következtetések, melyeket fejte- 
getései során levon, egyik-másik olvasóban kelthetnek kétkedést, 
de elfogulatlan tárgyilagossággal keresi az igazat s magyarnak, ro- 
"mánnak egyaránt kiadja a magáét. Sok tanulsággal jár ennek a 
könyvnek az olvasása s azért nem is próbáljuk meg a tartalmát 
összefoglalni, hanem a kérdés iránt érdeklődőket a könyvhöz 
utasítjuk. 

; A könyv végén a szerző felteszi a kérdést : Mit tehet a ma- 
gyar ifjuság ? 

S feleletet ís ad: , Beállunk közkatonának a magyar jövő: 
munkások és parasztok sorába s az ő érdekeik értelmi szolgála- 
tában keressük letünő középosztályunk uj nemzedékének a jövő 
. társadalmához való jogát!" Helyes! Be a sorba, a föld mivelői és 
. munkások közé vezetőnek, tanácsadónak, tanitónak, jóban-rossz- 
ban közös sorsvállalónak : öntudatosítani nemzetét, nemcsak meg- 
menteni, hanem fejleszteni, emelni gazdasági és szellemi kulturá- 
ját, mert az asszimiláció már-már fenyegető veszedelmét csak igy 
lehet elhárítani s jövendőjét biztosítani, A fiatal szerző a legjobb 
uton van, mely efelé a cél felé vezet s őszintén kívánjuk, hogy 
azon a munkamezőn, melyen ime oly reménytkeltően megindult, 


gazdag sikereket arathasson. 
Dr. Gál Kelemen. 


A Székelykereszturi Unitárius Főgimnázium Értesitője az 
1930—31 és 1931—32 isk. évekről. Közreadja: Gálfalvi Samu 
igazgató, 89 90 old. 

Kétévi lelkes munkáról számol! be az értesítő román és ma- 
gyar nyelven. Az 1930—31. isk. év normális volt. Az isk. év 
szeptember 15-én kezdődött. Az előírt tananyagot elvégezték. A 
fegyelem és egészségi állapot jó volt. Személyi változás annyiban 
történt, hogy Lőrinczi István vallástanár 1930 szeptember 1-én 
nyugalomba vonult. Az Értesítő nagy elismeréssel emlékezik meg 
arról a lelkes és önfeláldozó munkásságról, amelyet Lőrinczi Ist- 
ván afia az intézet érdekében hosszas szolgálata alatt kifejtett, 

aki nem nézte csak a szorosan előírt kötelességeit, hanem ezen. . 
felül ís igazi unitárius lelkesedéstől indíttatva, hasznos szolgála 
tokat tett, Ez évben ís, mint óraadó tanár, tovább folytatta ne 
mes és lelkes munkáját. A nemzeti ünnepeken kívül május 16-án 
a jóltevők emlékére, valamint az isk. év megnyitásakor tartottak 
ünnepélyeket. A tanári tanácskozásokat pontosan megtartották 
Az ifjusági önképzőkör három tagozatban szép sikerrel műkő 
dött. Összesen 145 növendék volt, akik közül 96 unitárius, 
tanulók összesen 335,636 L. segélyben és jutalomban részesültek, 
amiből egy növendékre átlag 2340 Lei segély esik. Baccalaurea- 
tusi vizsgára állott két alkalommal 18, átment 12 tanuló. . 

Az 1931—32. isk. év már korszakot jelent a gimn. törté- 
netében. A középiskolai törvény és tanterv módosításától elte 
kintve, ez volt az első év az intézet történetében, amelyben a 
felső tagozatot társadalmi uton tartották fenn. Az áldozatkészsé 
megható módon nyilvánult meg s ez lehetővé tette a főgimná- 
zium zavartalan müködését. Az Értesítő különösen a székely-. 
kereszturi, udvarhelyi és felsőfehérköri hiveket emeli ki, mint 
akik úgyszólván , adoptálták" az intézetet A másik nevezetes 
mozzanat az év történetében az, hogy ebben az esztendőben kez- 
dette meg a gazdasági iskola müködését, amely a főgimn. inter- 
nátusában nyert elhelyezést. A két intézet növendékei testvéri 
békeségben éltek s ebből bizonyára egyházunkra és fajunkra is 
áldás származik, Egyebekben az isk. év lefolyása rendes volt. A. 
főgimn. tanulók létszáma 154, akik közül 146 fejezte be az évet. 
Összesen 238,120 L. jutalomban és segélyben részesültek, amiből 
1 tanulóra átlag 1630 Lei esett. Baccalaureaátusi vizsgára állott 
két alkalommal 22 tanuló, akik közül sikerrel vizsgázott 16. Dr. 
Elekes Dénes és dr. Elekes Domokos fejtettek ki lelkes tevékeny- 
séget a felső tagozat fenntartása érdekében. 

Olvasóinkhoz. Jelen füzetünkkel folyóiratunk 65-ik év- 
folyamát nyitjuk meg. Hálával és bizalommal indulunk el az új 
évben. Bármilyen súlyos viszonyok között élünk, mégis hisszük, 
hogy folyóiratunkat az ősök szellemében tovább is fenntarthatjuk. 
De kérnünk kell olvasóinkat, hogy hátrálékaikat és előfizetéseiket 
rendezni sziveskedjenek, mert csak így tehetünk mi is eleget kö- 
. telezettségeinknek. Folyóiratunk jelen füzetéből mutatványokat 
küldünk s kérjük, hogy akik megrendelni nem akarják, visszakül- 
deri sziveskedjenek, 

Az Unitárius IrodalmíTársaság választmányi ülése. 
1933. jan. 24-én tartotta meg ez évi első választmányi ülését az 
Unitárius Irodalmi Társaság. Elnökölt dr. Gál Kelemen, előadtak 
Vári Albert, Hadházy Sándor, S. Nagy László. Jelen voltak dr. Boros 
György, Kovács Kálmán, K. Engel Ella, Gálfi Lőrinc, Márkos Albert, 
Ürmösi József, Gyallay Domokos, dr. Varga Béla. Vári Albert 
előterjesztette a Keresztény Magvető üj nyomdai ajánlatait, mely- 
nek alapján a választmány továbbra is Kahlfürst Imrét bízta meg 
a nyomdai előállítással. Hadházy Sándor jelentése szerint a Tár- 
saság 1932 évi bevétéle 304.445.50.— kiadás 43.240.— marad- 
vány vagyon 261.205.50.—, amely összeg részint értékpapirokban, 
részint takarékpénztári betétekben van elhelyezve. Választmány saj- 
nálattal vette tudomásul, hogy tagjaink a fizetéseket nagyon lanyhán 
teljesítik, nagy hátrálékok vannak, a magyarországi előfizetőink külö- 
nősen nagy hátrálékokkal szerepelnek, Ezen utóbbiak szorgalmazá- 
. sára intézkedett, S. Nagy László ismertette az elmult év nevezetesebb 
eseményeit, az idei munka főirányát pedig az unitárius tudományos 
előadásokban jelölte meg s kérte a Társaság tagjait, hogy minél 
számosabban vegyenek részt tudományos munkásságukkala Tár- 
saság kitűzött programmjának megvalósításában. Gálfi Lőrinc és 
Kovács Kálmán felszólalásai után a Választmány elhatározta, hogy 

a Teológia Akadémia igazgatóságát, valamint a kolozsvári Kollé- 
$ium és a székelykereszturi főgimnázium igazgatóságát és tanári 


karát külön átiratban is megkeresi ebben a tárgyban s kérni fogja 
minél intenzívebb munkásságukat. — Gyallay Domokos biráló 


bizottsági tag közlése után Választmány felkérte a János Zsig- 


mond-pályázat birálóbízottságát, hogy részletes jelentésüket mielőbb 


sziveskedjenek beadni, A protestáns Irodalmi Lexikon és Alma- 


nach ügyének megbeszélése után a választmányi ülés véget ért. 

Felhívás az Unitárius Irodalmi Társaság tagjai- 
hoz, valamint az unitárius irodalom összes művelőihez. 
Az Unitárius Irodalmi Társaság legutolsó választmányi ülésén el- 
határozta, hogy az idei felolvasó idény folyamán több felolvasást 
és előadást fog tartani. A Társaság elnöksége szeretné, ha eze- 
ken minél több tagja venne részt előadásával. Tisztelettel kérjük, 
tehát ugy a Társaság tagjait, mint a Teológiai Akadémia és Gim- 
náziumaink igazgatóságát és tanári karát, hogy irodalmi munkássá- 
gukat sziveskedjenek bemutatni Társaságunk ülésein. Ugy vél- 
jük, nem kell hosszasabban indokolnunk eme megkeresésünket, 
elegendő rámutatnunk, hogy unitárius történelmünk, multunk és 
hagyományaink ápolása egyaránt szent kötelességünk s annak íro- 
dalmi megnyilatkoztatására soha sem volt nagyobb szükségünk, 
mint ma, Minthogy pedig ezen megnyilatkozásoknak ma sokszor 


egyetlen, de mindenesetre legkihasználhatóbb területe az előadó- 


terem, fontosnak tekintjük, hogy ezen a téren minél szélesebb- 
körü munkát végezzünk. Abban a reményben, hogy társaságunk tag- 
jai, valamint az unitárius irodalom többi müvelői teljes egészében 
átérzik ezen megkeresésünk fontosságát, kérjük, hogy az előadók 
sziveskedjenek előadásaik tárgyát és idejét meghatározni és azt 
elnökségünkkel mielőbb közölni, Hitrokoni üdvözlettel : Kolozsvár, 
1933. febr. 1-én. S. Nagy László főtitkár, Vári cAlbert elnök h. 

Chamberlain József a nagy angol politikus életrajzának 
első kötetéből rendkivül érdekes adatokat közöl az Inguirer dr. 
Gow tollából. A család anyai ágon elődét, Spicer Jánost meg- 
égették, mert szabádgondolkozásu volt. E martir utódát 1662-ben 
mert nem ,irta alá" a Prayer Book összes rendeleteit, kizárták 
az Anglikán egyházból, A politikus Chamberlain egyik politikai 
beszédében így szólt: , Olyan büszke vagyok őseimre, amilyen le- 
het bármely báró, aki a címét vagy a királyi mosolynak vagy a 


stnzámázttl 


I király hölgye kegyének köszöni, Apai ágon az elődei százharminc 
évig csizmadia mesterséget űztek, atyja órás volt. A család büsz- 
ú kén vallotta magát unitáriusnak, Bemutatkozáskor néha igy szólt: 
. , Chamberlain József is unitárius", máskor így:  ,igen mi 
egy Istent vallunk és egy fontért 20 shillinget adunk," A 
. Chamberlainek, mint minden unitárius, a polgári és vallás-szabad- 
ság igaz hivei voltak. A politikust atyja 18 éves korában egy 
, nagy iparvállalat élére állitotta. Emberileg megfelelt. De egyben 
hűségesen tanitott az unitárius vasárnapi iskolában Birminghamban, 
30 éves korában lépett a politikai pályára és igen nagy sikereket 
ért el. Fia most tovább fokozza a Chamberlain család dicsőségét, 

Goethe a lélek halhatatlanságáról ,Engem a halál 
gondolata sohasem nyugtalanit, teljesen nyugodt vagyok, mert 
beláttam, hogy szellemünk elpusztíthatatlan lény, állandóan tevé- 
keny, örökkévalóságokon keresztül, mint ahogy a napot is csak 
földi szemeink látják lehanyatlani, de ez az aláhanyatlás a való- 
ságban soha sem történik meg." 

Nyugalomba vonult lelkészek. Fülöp Mózes kidei, 
Göncz Mihály szentívány-laborfalvi, Péter Sándor sz.-muzsnai lel- 
készek nyugalomba mentek. Az első 56 évet, a két utóbbi 40 évet 
meghaladó szolgálati idővel rendelkeztek, s hűséges sáfárkodásuk 
után rászolgáltak a nyugalomra. Fülöp Mózest és Göncz Mihályt 
a lelkészi szolgálat mellett az élet arra is rákényszeritette, hogy 
testi munkával és fáradsággal is gyarapitsák szükös jövedelmeiket, 
de azért igyekeztek a kettő között az összhangot ugy megőrizni, 
hogy az utóbbi az előbbi rovására ne menjen. Péter Sándor pe- 
dig lelkészi hivatásának a legaprólékosabb részletességgel felelt 
. meg minden időben. A törvényeket az utolsó betűig betartotta s 
másokkal ís be akarta tartatni. Azért sok keserűség és kellemet- 
lenség jutott osztály részébe; de .ő Istenben való rendületlen bi- 
zalommal hordozta a keresztet, s hív volt a reábizottakban. E 
mellett feleségével együtt a szeretet és jótékonyság gyakorlásában 
meg nem lankadtak, Egyházunk többféle intézményeinél tett ne- 
mes alapitványaikkal írták be nevüket a történelem könyvébe. 
Péter Sándor folyóiratunkat ís jeles történelmi apróságokkal gaz- 
dagította. Ez után még inkább számítunk munkásságára. Mind- 
három szolgatársunknak a jól sag ce dlémmelt nyugalomban még 

hosszas, boldog életet kivánunk. 

Az U. I. T. felolvasó délutánja. Az U. I. T. 1933. feb- 
ruár 2-án délután felolvasó-ülést tartott Kolozsvárt az Unitárius 
Kollégium dísztermében. Dr. Boros György tiszteletbeli elnők 
megnyitójában célozva a kolozsvári templom előcsarnokában őr-. 
zött kerek kőre, rámutatott arra, hogy. az unitárius vallás kő- 
sziklán épült. Felolvasott Dr. Gál Kelemen a kolozsvári unitárius 
kollégium multjából Behatóan foglalkozott a János Zsigmond ha- 
lálát követő 30 esztendő küzdelmes történetével, amely idő alatt 
a Báthoriak és a jezsuiták ellen vívott küzdelem emésztette fel. 
őseink erejének a legjavát. Az unitárius kollégium története össze 
van forrva egyházunk történelmével s Gál Kelemen, amidőn az i 
iskola történetével foglalkozott, ugyanakkor egyháztörténelmün- 
ket ís mélyítette és gazdagította A hálás hallgatóság meleg 
elismerésben részesítette az illusztris előadót. 

Istenkáromlás ? Strém László, a budapesti , Népszava" 
munkatársa Jézusról gunyos hangu cikket irt, amiért a kiír. 
ügyészség istenkáromlás vétsége miatt bűnvádi eljárást indított 
ellene. A törvényszék megállapította, hogy a cikkíró Krisztusnak 
alantas emberi érzéseket tulajdonitott, a cikk éppen ezért az iís- 
tenség eszméjére meggyalázó és alkalmas arra, hogy a hivő em- 
berek megbotránkozását keltse fel. Ezért íróját kéthónapi fog- 
házra ítélte. A tábla, miután a vádlott kijelentette, hogy Jézust, 
mint minden szociáldemokratának egyik legnagyobb emberi ideál- 
ját, sérteni vagy meggyalázni nem akarta, a büntetést egyhónapi 
fogházra mérsékelte, 

Vegyes házasságok. A Magyar Evangelikus Papnék Or- 
szágos Szövetsége mult év november 17-én tartott közgyülésében 
Iványi Kamillné javaslatára kérést intézett a Katholikus Nők Or- 
szágos Szövetségéhez, hogy hassanak oda, miszerint a vegyes há- 
zasságoknál a mai rideg, elzárkozó álláspont szünjék meg s állit- 
sák helyre a magyar társadalom testvéri békességét. 

Magántulajdon. Egy kiváló magyar szociológus mondja : 
Az embernek joga van ahhoz, hogy magánvagyona legyen, mert 
csak igy tudja egyéniségét kifejezni. Minden dolog az emberen 
kivül csak eszköz, a közvetlen cél az ember. A magántulajdon 
körül akkor keletkeztek a bajok, amikor ezt a sorrendet mefg- 
változtatták és a magántulajdont tették céllá. Ebben az esetben 
az ember nem tudja egyéniségét kifejteni, holott ez a legfonto- 

sabb. Ha az emberektől szabadságukat elveszik, az okvetlenül 
forradalomra vezet. Már pedig szabadságunktól fosztanak meg, 
ha nem engedik meg, hogy magántulajdonunk legyen. Magántu- 
lajdon nélkül nincs magasabb kultúra és civilizáció, mert az em- 
beri természettel ellentétben áll, hogy tartósan ugy tudjon dol- 
gozni, hogy annak legkisebb hasznát se lássa. Ezt a principiumot 
megváltoztatni nem lehet. Viszont, ha a magántulajdon addig ter- 
peszkedik el, hogy az emberek egyrészét a legelemibb feltételek- 
től megfosztja, abban az esetben a magántulajdont szigoruan kor- 
látozni kell. Még nincs bebizonyítva, de minden jel arra mutat, 
hogy a mai szörnyü válságot a magántulajdonnak ilyen tulmére- 
tezése okozta. Éppen azért, hogy az ellenkező végletbe ne essünk, 
minden embernek üldöznie kell nemcsak a szervezett, hanem az 
elméleti kommunizmust is. A kommunizmus olyan, mint hogyha 
valaki, akinek a feje fáj, levágná, hogy elmuljon, ami által az 
egész szervezet elpusztul. Ezért minden jóérzésű embernek meg 
kell akadályozni a kommunizmus előtörését," 

Iijuság és a falu. Az International Student Service ame- 
rikai világkongresszusán Valkó László dr. nagyobb előadást tar- 
tott a magyar ifjuság falu-szociálpolítikai munkásságáról , Ifjuság 
és a falu" cimmel. Előadásában részletesen kifejtette, hogy az 
egyetemeken tanuló ifjuságot nemcsak teoretikus tudással kell 
felszerelni, hanem meg kell ismertetni a reális élettel és annak 
lehetőségeivel. Az új generáció szociális érzékének és demokra- 
tikus gondolkodásának egyik legszebb példáját nyujtja, amikor a 
maga tanulságát megosztja a falu népével. A szakbizottságban 
csaknem egy teljes napig tartott a Valkó előadását követő vita, 
melyben elsőnek az amerikai delegátus üdvözölte a javaslatot, 
amely véleménye szerint a világkongresszus egyik legreálisabb 
programmot adó előadása volt. 

Idealízmus. , Az eszményi felemelkedik a való porából ; 
kiegészíti a való világ hézagait, kikerekiti szegletességeit; egy 
. szebb, dicsőbb és istenibb alkotást hoz létre. Igaz, hogy nem di- 
csekedhetik a való igazságával; gyönyörü, épületes, kedves csaló- 
dás és bájos tévedés csak, de ép oly nagy szükségünk van reá, 
mint a való világra, sőt olykor többre becsüljük a magunk alkotta 
tündérvárakat; több enyhítést és vigaszt merítünk belőle, mint a 
való ősszes kincseiből." (Bodnár Zs.) 

Gyászhir. T. Bowen Evans sidmouthi (Anglia) unitári 
lelkész barátunkat sulyos csapás érte, Neje több hétig tartó súlyos 
szenvedés után f. évi jan. 8-án elhalt. T. Bowen Evansre és ne- 
jére bizonyára még többen emlékeznek kedvesen 1927-ből, mikor 
mindketten hazánkban járva és utazdatva, ügyeink, egyházunk 
egyházközségeink és intézményeink iránt mindenfelé élénken édi 
"deklődtek, mikor mintegy 32.000 Leu alapítvánnyal örökítették 
meg nevüket a Teol. Akadémiánál, Leányotthonnál, a székelykeresz- 
turi és kolozsvári egyházközségeknél A megboldogult nő rend- 
kívül élénk, lelkes, mozgékony, a szeretteinek élő, a szó szoros 
értelmében valóságos papnő volt. Előkelő, nemes, jó módu csa- 
ládból származott, éles belátással, magas műveltséggel rendelke- 
zett, tele volt szeretettel és önzetlenséggel, Széles körben moz- 
gott és munkálkodott s minden munkájába egész lelkét, lelkese 
dését vitte bele. Akár egyházi, akár társadalmi avagy kese 
téren mozgott, munkája mindig az első helyet biztosította szá- 
mára. S amint ő mondta : minden erejét és lelkesedését az ő egy- 
szerü unitárius hitéből merítette. Az erdélyi unitáriusok sorsa 
annyira érdekelte, hogy a mint temető papja mondá : , Az utóbb 
években az ő neve az erdélyi unitáriusok szenvedésére emlékeztető 
jelszó volt." Koporsójánála sidmouthi unitárius templomban jan. 10-én. 
a temetési szertartást egy kedvelt nőpapja végezte, Meghagyása sze- 
rinf mind a mellett, hogy a virágoknak valóságos imádója volt, 
koporsójára senkinek sem szabadott egy szál virágot se tenni, 
hanem annak értékét jótékony célra kellett adományozni. Hült 
tetemét a London melletti Golders Greeni krematoriumba vitték, 
hol férjének egyik legjobb régi bárátja, A. W. Fox hírneves lel- 
kész beszéde után, jan. 11-én elhamvasztották. Minden virágok. 
közt, melyek Anglia déli részének tengerparti enyhe éghajlata . 
alatt bővében voltak terjedelmes kertjében, melyekből több ki- 
állítást rendezett, az ibolya volt a legkedveltebb virágja. Ezekből 
a többiektől elkülönítve, gyönyörü grupjai voltak. Ibolyáival még 
halála után ís együtt akart maradni s ezért végakaratának meg- 
felelően, megégetett hamvait özvegyen maradt férje, személyesen 
végzett rövid istentisztelet után, az ibolya grupokon szórta szét. 
Legyen áldott a megboldogultnak emlékezete, A bánatos férj 
fájdalmát enyhítse a mi, távolból küldött, őszinte részvétünk is. 


A szerkesztésért felelős : VÁRI ALBERT. 

